Scania pomaže vazduhoplovnom projektu da poleti | Scania SRBIJA\nScania pomaže vazduhoplovnom projektu da poleti\nVazduhoplovi u Argentini\nDva Scania motora trenutno obezbeđuju da glavni argentinski proizvođač vazduhoplova nastavi sa pravljenjem delova za novu transportnu letelicu bez brige o prekidima izazvanim ekonomski štetnim nestancima električne energije.\nFábrica Argentina de Aviones (FAdeA), Argentinska fabrika aviona, proizvodi delove za prototip nove transportne letelice za brazilsku kompaniju Embraer.\nKao deo investicionog plana za projekat, FAdeA koristi dva generatora, svaki sa Scania motorom, kao rezerve u procesu proizvodnje u slučaju nestanaka električne energije.\nProjekat je započet 2011. godine, kada je FAdeA potpisala ugovor sa kompanijom Embraer kako bi obezbedila šest deonica nove transportne letelice. Ove deonice uključuju okvir za elektronsku opremu koji se nalazi između kokpita i kabine, vrata za nosni točak, repni konus i šest metara visoka vrata za utovar.\nPribranost pod pritiskom\nZa ove delove potreban je proizvod pod imenom kompozit koji treba da se čuva na kontrolisanim temperaturama od minus 20 stepeni Celzijusa. Fabrika zato ima posebne zamrzivače koji održavaju konstantne temperature. Pošto svaki prekid u održavanju tih temperatura može ozbiljno ugroziti proizvodnju, kompanija je odlučila da instalira sistem koji bi osigurao stalnu snabdevenost električnom energijom.\n„Obezbeđivanje stalne snabdevenosti zamrzivača električnom energijom osiguraće dostupnost sirovina,” kaže Matijas Savoka, predsednik FAdeA. „To je bilo neophodno da bi se izbegli ekonomski gubici.”\nNabavka najbolje opreme\nRadi nabavke opreme koja bi osigurala stalnu snabdevenost električnom energijom, argentinska kompanija uzela je u obzir nekoliko faktora.\n„Proizvodi moraju biti tehnički usklađeni sa našim potrebama,” kaže Savoka. „Snabdevač je morao biti u stanju da obezbedi logističku podršku za instaliranje i održavanje. I naravno, trebalo je da cena bude razumna a proizvod da dolazi od priznate marke koja bi nas uverila u visok kvalitet.”\nScania motori ispunili su sve te zahteve.\n„Obezbeđujemo izvanredan proizvod. Naši ljudi moraju da budu najbolji, naši procesi treba da budu najbolji i oprema koju koristimo mora biti najbolja," kaže Savoka.


Evropski parlament dao zeleno svjetlo za IPA 3 od 14, 2 milijardi eura - Akta.ba\n16.09.2021. 09:43 / Izvor: Akta.ba\nEvropski parlament danas je na plenarnoj sjednici u Strazburu dao ”zeleno svjetlo” za novu generaciju pretpristupnog instrumenta finansiranja koji će pomoći zemljama u procesu eurointegracija da se bolje pripreme za ispunjavanje obaveza budućeg članstva u EU.\nInstrument pretpristupne pomoći 2021-2027 (IPA3) vrijedan je 14,2 milijarde eura, a podržat će sprovođenje reformi vezanih za EU u Bosni i Hercegovini, Srbiji, Albaniji, Crnoj Gori, Sjevernoj Makedoniji, Turskoj i na Kosovu.\n”Opšti cilj IPA3 je da podrži ove zemlje u usvajanju i sprovođenju političkih, institucionalnih, pravnih, administrativnih, društvenih i ekonomskih reformi, neophodnih za usklađivanje sa vrijednostima Unije i za postepeno usklađivanje sa pravilima, standardima i politikama EU”, navodi se u saopštenju EP.\nEP posebno naglašava činjenicu da će u okviru IPA3 postojati klauzula o smanjenju, odnosno obustavi pomoći, ako se ne poštuje vladavina prava u zemljama u procesu eurointegracija.\n”Sa IPA3 i njenim historijskim budžetom većim od 14 milijardi eura, EU potvrđuje svoju stalnu posvećenost putu ovih zemalja ka evropskim integracijama. Programiranje i upravljanje instrumentom poboljšani su kako bi se olakšalo raspoređivanje ulaganja u neophodne reforme i stvorila mogućnosti za otvaranje novih radnih mesta, poboljšanje infrastrukture i osiguranje bezbednosti i stabilnosti u regionu”, izjavila je poslanica EP i suizvestilac za IPA, Željana Zovko.\nNakon dobijenih saglasnosti od Vijeća EU i EP, uredba EU o Instrumentu pretpristupne pomoći IPA3 biće potpisana i primenjivat će se retroaktivno od 1. januara 2021. godine.


Dan online - Sport: Ljuljđuraj novo pojačanje - 2019-01-11\nSport PETROVAC STARTUJE DANAS NA „TOPOLICI” Ljuljđuraj novo pojačanje\nNajavljeno jučerašnje okupljanje fudbalera Petrovca na „Topolici” moralo je biti odloženo za danas u 13,30 zbog hladnog i vjetrovitog vremena. Šef stručnog štaba Rudolf Marčić smatra da to neće poremetiti planove za pripremni period. Ambcije kluba su i u drugom dijelu sezone plasman u vrhu tabele i učešće u finalu Kupa Crne Gore.\n- Sigurno da će se odlazak Aleksandra Vujačića odraziti na naše igre u nastavku prvenstva. No, potrudićemo se da nađemo jednog napadača, mada je to teško realizovati u ovom prelaznom roku. Ono što raduje jeste angažovanje Pjetera Ljuljđuraja, koji će se pojaviti na našoj prozivci. Moža da igra na više mjesta u timu – kazao je Marčić i dodao da su vremenske neprilike uticale da se ne krene kako je bilo najavljeno i ranije planirano.\n– Javio se Lazar Pajović da ne može doći zbog zavejanih puteva, Demir Kajević je imao smrtni slučaj u porodici, Japanci Jamamoto i Tačibana dolaze za dva dana, a Miloš Kalezić i Kristijan Vuljaj su bolesni – objašnjava Marčić.D.S.


UGOVORI SA 28 LICA PO PROGRAMU ZAPOŠLJAVANJA BORAČKIH KATEGORIJA - Glas Zvornika\nUGOVORI SA 28 LICA PO PROGRAMU ZAPOŠLJAVANJA BORAČKIH KATEGORIJA\nSREBRENICA – Direktor Zavoda za zapošljavanje Republike Srpske Miroslav Vujičić potpisao je danas ugovore sa 28 lica iz Srebrenice i Bratunca kojima su odobrena sredstva po Programu sufinansiranja samozapošljavanja djece poginulih boraca, demobilisanih boraca i ratnih vojnih invalida.\nUgovori su potpisani sa 10 korisnika iz Srebrenice i 18 iz Bratunca po Programu “Zajedno do posla” i svi će od Zavoda dobiti po 10.000 KM.\nVujičić je potpisao ugovore i sa šest poslodavaca iz Srebrenice i Bratunca, kojima su odobrena sredstva po Programu podrške zapošljavanju u privredi putem isplate podsticaja u izosu uplaćenih poreza i doprinosa za novo zapošljavanje radnika.\nZa četiri poslodavca iz Bratunca obezbijeđeno je 60.000 KM, a za dva iz Srebrenice 21.000 KM.\nVujičić je rekao novinarima u Srebrenici da je sredstva za Program “Zajedno do posla” obezbijedila Vlada Republike Srpske i da će korisnicima 70 odsto biti uplaćeno nakon potpisivanja ugovora, a 30 odsto u idućoj godini.\nZavod će ukupno po osnovu današnjih ugovora uložiti 361.000 KM za samozapošljavanje i zapošljavanje po ova dva programa u srebreničkoj i bratunačkoj opštini u ovoj godini.\nVujičić je poželio uspjeh u radu svim potpisnicima ugovora i razvoj biznisa kojim se bave i najavio nove programe podrške zapošljavanju u ovoj godini.


Kada se uzmu u obizir sve opcije koje nudi Combo, ne čudi činjenica da je nosilac titule za najbolji van ove godine. Opel Combo Cargo dolazi u dve verzije – može biti dugačak 4,40 metara ili 4,75 metara u verziji Cargo koja nudi dodatni teretni prostor. Ono što ovaj model ističe jesu kompaktne dimenzije spolja u kombinaciji sa izuzetnom prostranošću unutra, pa Combo Cargo raspolaže maksimalnom zapreminom teretnog prostora od čak 3,8 m3, dok je korisna nosivost 1.000 kg. Bezbedan transport dugačkih predmeta je uža specijalnost ovog va¬na, budući da nudi fleksibilne otvore u zadnjim vratima, ali i na krovu, koji se otvaraju i do 40°.\nTakođe, Combo Cargo opciono nudi dvoje kliznih vrata, kao i mogućnost da zadnja vrata budu asimetrična, sa prozorom. Kabina može biti odvojena od tovarnog prostora čvrstom pregradom, staklom ili rešetkom. Takođe, unutrašnjost obezbeđuje mesta za prevoz tri putnika u kraćoj, a opciono i za pet putnika u dužoj XL verziji. Sva sedišta su sklopiva, pa kada se ne koriste, lako se dobija dodatni prostor za teret.\nVozaču i putnicima je na raspolaganju čak 15 ostava za sitnice, dok je komfor zagarantovan sedištima sa uzdignutom pozicijom sedenja, 8-inčnim ekranom multimedije koja može biti opremljena navigacionim sistemom, glasovnim komandama i mogućnošću povezivanja sa pametnim telefonima koji koriste iOS i Android platforme, a za koje je opciono obezbeđno i bežično punjenje.\nO bezbednosti brinu brojni sistemi i asistencije, poput automatskog kočenja sa detekcijom pešaka, sistema za održavanje vozila u traci, za pospanost vozača, za prepoznavanje saobraćajnih znakova, tu su i adaptivni tempomat, kao i automatski farovi, kamera za vožnju unazad, head-up displej, a nudi se i sistem bočnog čuvanja koji koristi 12 senzora kako bi upozorio vozača na prepreke pri skretanju.\nOpel Combo Van 1.5D može se kupiti po ceni od 15,904.80 evra uz učešće od 25% i period finansiranja od 60 meseci uz mesečnu ratu od 213 evra.


SPO: PODRŠKA EVROPSKOM PUTU | ZR KLIK\nPolitika- Svi opštinski odbori Srpskog pokreta obnove u Srednjebanatskom okrugu daće pun doprinos pobedi Aleksandra Vučića na predsedničkim izborima u prvom krugu, saopštio predsednik GrO SPO Zrenjanin i potpredsednik Pokrajinskog odbora SPO Ljubomir Stanisavljev.\nPotpredsednik Pokrajinskog odbora SPO za Vojvodinu i zamenik pokrajinskog sekretara za sport i omladinu naglasio da je Srpski pokret obnove i danas, kao i u protekle, bezmalo tri decenije, ostao veran svom programu i principima.\n– Mi smo tu da podržimo kandidaturu Aleksandra Vučića za predsednika Srbije, ali pre svega da na taj način podržimo sve ono za šta se naša stranka zalaže od osnivanja. To su osnovni principi politike SPO – Srbija u Evropi, bolji životni standard, oslobađanje od mračne prošlosti.\nZa pojedine, koji me pitaju „gde je Srpski pokret obnove danas?“, ovo je najbolji odgovor – poručio je Stanisavljev.


» Majli Sajrus snimljena kako „duva“ /video/\nMajli Sajrus snimljena kako „duva“ /video/\nNajveća američka tinejdžerska zvezda uhvaćena je tokom konzumiranja marihuane.\nGlumica i pevačica Majli Sajrus (18) dospela je na naslovne strane američke štampe,\nnakon što se pojavio video na kom iz „bonga“ uzima nekoliko dimova, a zatim se kikoće.\n„Je l’ tripujem ili onaj tamo liči na mog bivšeg dečka“, samo je jedno od pitanja koje „vesela“ Majli postavlja osobi koja je snima.\nMlada zvezda, trenutno jedna od najpopularnijih osoba u SAD, nije se oglasila povodom snimka, ali je njen otac, kantri pevač Bili Rej Sajrus, na svom Twitter nalogu napisao da je zaprepašćen i razočaran.\nSajt „TMZ“ prenosi da izvori bliski pevačici tvrde da se u „bongu“ nije nalazila marihuana, već „biljka koja izaziva halucinacije, ali je njeno konzumiranje u Kaliforniji legalno“.\nMajli je 2008. prvi put napravila skandal, kada se sa nepunih 16 godina slikala skoro gola za „Veniti fer“. Glumica je ove godine slavnog blogera Pereza Hiltona zamalo koštala slobode, pošto je objavio sliku na kojoj maloletna Sajrusova ne nosi donji veš.\nTejlor Svift dobila voštanu figuru /video/\nTagovi: [ duva, kikoće, Majli Sajrus, video ]\nNema komentara na “Majli Sajrus snimljena kako „duva“ /video/”\n« Ben Aflek: Jedva čekam da budem gospodin Mama\nPlatio 80.000 dolara da upozna Roberta Patinsona »


12/05/2021 | 17:46 ⇒ 20:03 | Autor: srpskainfo.com\nProsječna stopa poreza na dobit u Evropi se kreće od 12 do 30 odsto. U Njemačkoj je, na primjer, porez na dobit prošle godine iznosio 15,8 odsto, u Velikoj Britaniji 19 odsto, Irskoj 12,5 odsto, Švicarskoj 16,6 odsto, a u Estoniji 20 odsto.\nOd zemalja u regionu najveći porez na dopit plaća se u Srbiji i iznosi 15 odsto. U Hrvatskoj stopa poreza na dobit iznosi 10 odsto, ali pod uslovom da prihodi ne prelaze cifru od 995.409 evra. Ukoliko su prihodi veći ili jednaki 995.409 evra tada porez na dobit iznosi 18 odsto.\nU Federaciji BiH i Sjevernoj Makedoniji porez na dobit je kao i u Srpskoj 10 odsto, a u Crnoj Gori devet odsto.\nKada je u pitanju porez na dohodak i tu Republika Srpska prednjači u odnosu na zemlje EU. Prosječna stopa poreza na dohodak u zemljama Evropske unije iznosi oko 24 odsto, dok u Srpskoj iznosi 10 odsto, isto kao i u Federaciji BiH.\nOd zemalja u regionu najveći porez na dohodak plaća se u Hrvatskoj i iznosi 30 odsto na dio poreske osnovice koji prelazi 30.000 kuna (oko 3.982 evra) mjesečno.\nU Srbiji i Sjevernoj Makedoniji porez na dohodak iznosi 10 odsto, a u Crnoj Gori devet odsto i 11 odsto na iznos primanja iznad prosječne mjesečne zarade.\nU odnosu na region, zbirna stopa doprinosa u Republici Srpskoj je, takođe, dosta manja u odnosu na Hrvatsku i Srbiju,\nTako je zbirna stopa izdvajanja za doprinose na bruto platu u Republici Srpskoj 32,8 odsto, a u Federaciji BiH 41,5 odsto.\nKada je u pitanju region, zbirna stopa doprinosa u Hrvatskoj je 36,5 odsto, u Srbiji 36, 55 odsto, Crnoj Gori 32,3 odsto, a u Sjevernoj Makedoniji 28 odsto.\nIako plaćaju manju poresku stopu na doprinose, Sjeverna Makedonija i Crna Gora zato imaju porez na dividendu, što u Srpskoj nema. Porez na dividendu ne plaća se ni u Federaciji BiH, dok u Srbiji iznosi 15 odsto, Hrvatskoj 10 odsto, Crnoj Gori 9 odsto, a Sjevernoj Makedoniji 10 odsto.\nNajniža plata među najvećim u regiji\nVlada Republike Srpske danas je objavila podatak da je najniža plata u Srpskoj trenutno 266 evra. Ističu da je iznos najniže plate u Srpskoj među najvišim u okruženju.\nKako se navodi na sajtu Vlade Srpske, najniža plata u Republici Srpskoj veća je od najniže plate u Federaciji BiH, koja iznosi 208 evra, te najniže plate u Crnoj Gori od 222 evra i Sjeverne Makedonije, gdje je najniža plata 247 evra.\nNajniža plata u Srbiji je samo za šest evra veća od najniže plate u Republici Srpskoj i iznosi 272 evra.\nOd posljedica virusa korona preminula tri lica


SKANDAL: Dvostruku špijun ukrao dokument sa imenima 3.500 agenata BND\n15 januara 2015\nDvostruki špijun Markus R. (32) ukrao je jedan strogo čuvani dokument sa imenima 3.500 agenata Nemačke obaveštajne službe (BND) i instalirao ga na privatni kompjuter u kući, saznaje danas tabloid „Bild“, koji piše da je skandal otkriven još prošlog jula, ali da nije jasno da li je lista prodata nekoj drugoj službi, ruskoj ili kineskoj.\n„Amerikancima u svakom slučaju nije“, piše tabloid, navodeći da Direkcija BND nije želela da se izjasni o toj temi.\nMarkus R. je uhapšen u julu 2014. godine i stavlja mu se na teret da je od 2012. špijunirao službu BND i Amerikancima prodao 218 dokumenata za 25.000 evra.\nTabloid saznaje da je Markus R. ukrao listu iz 2011. godine na kojoj su prava i lažna imena špijuna odeljenja EA (vojni angažmani i inostrani odnosi), čime bi, kako se strepi, polovina agenata BND mogla da bude razotkrivena.\nOdeljenje EA je, između ostalog, odgovorno za nemačke ambasade u svetu i za oblasti vojnih misija Bundesvera i u njihove zadatke spada sprečavanje mogućih napada na nemačke vojnike van zemlje i sakupljanje informacija o mogućim neprijateljima za NATO-partnere.\n„Sada su agenti u opasnosti“, navodi „Bild“, koji piše da je Markus R. memorisao listu sa imenima na privatni kompjuter, koji je, doduše, zaplenjen pri pretraživanju njegove kuće u leto 2014., ali da su tek sada dokumenta sistematski procenjena.


Izvor: RTS, 19.Okt.2018, 11:06\nZvaničnici smatraju da je jedna od lokacija na kojima je moguće bačeno Kašogijevo telo Beogradska šuma, >> Pročitaj celu vest na sajtu RTS << pored Istanbula, prenosi AP.\nTurska, koja odvojeno od saudijskih vlasti vodi istragu, kaže da ima dokaze, ali da ih ni sa kim nisu podelili.\n"Turska nije dala audio dokaze američkom državnom sekretaru niti bilo kom drugom američkom zvaničniku. Transparentno ćemo podeliti rezultate koji se pojave sa celim svetom", navodi ministar spoljnih poslova Turske Mevlut Čavušoglu.\nAmerička javnost od predsednika traži da reaguje. Tramp kaže da čeka da se razjasni šta se dogodilo, ali i da sprema vrlo ozbiljan odgovor.\nTurska policija identifikovala je juče pet osoba osumnjičenih za ubistvo saudijskog novinara Džamala Kašogija, a četiri osobe su navodno povezane sa princom Muhamadom bin Salmanom, objavio je Dejli sabah pozivajući se na izveštaje američkih medija.\nSlučaj Džamala Kašogija doveo je u pitanje održavanje ekonomskog foruma u Saudijskoj Arabiji poznatog kao "pustinjski Davos". Učešće su otkazali predstavici MMF-a i Svetske banke, američki i britanski ministri trgovine, direktori mnogih evropskih i američkih kompanija.\nRadio 021: Policija traži telo nestalog novinara u Beogradkoj šumi kod Istanbula\nTurski istražitelji procenjuju mogućnost da su posmrtni ostaci nestalog saudijskog novinara Džamala Kašogija odneti u šumu u predgrađu Istanbula, ili u neki drugi grad, posle ubistva u saudijskom konzulatu, rekao je jedan turski zvaničnik...On je rekao agenciji AP da je policija utvrdila da su...\nIzvor: VOA, 19.Okt.2018\nIstraga o slučaju nestanka i mogućeg ubistva novinara Džamala Kašogija i dalje traje. Nadležni u Turskoj su proširili područje pretrage i na šumu pored Istanbula, kažu da već imaju neke dokaze i informacije, ali da će rezultate istrage objaviti kada bude kompletna. Paralelnu istragu sprovode...


SDP: Instrukcija Vlade RS je pokušaj rušenja ustavnopravnog poretka BiH - Klix.ba\nSDP: Instrukcija Vlade RS je pokušaj rušenja ustavnopravnog poretka BiH\n11.12.2015. u 13:01\nIz SDP BiH je saopćeno da je instrukcija Vlade RS da sve institucije ovog entiteta prekinu saradnju sa Sudom, Tužilaštvom BiH i SIPA-om jedan od najdirektnijih protupravnih udara na ustavno-pravni poredak BiH nakon Dejtona.\nOva politička stranka je stava da ovakva odluka Vlade RS ne može biti drugačije shvaćena nego kao pokušaj državnog udara i da je definitivno došlo vrijeme da se ovom teroru nad državom BiH stane u kraj.\n"SDP će svim legitimnim sredstvima biti odlučna prepreka ovakvim pokušajima rušenja države iza kojih stoje pojedinci i grupe koje time žele zaštititi lične kriminalne interese, a nikako interes bilo kojeg naroda koji želi pravdu i neovisne institucije za provođenje zakona", stoji u saopćenju.\nSDP BiH najoštrije osuđuje planirano i sinhronizirano djelovanje vlasti u RS-u čime se direktno ugrožava mir i stabilnost u našoj zemlji.\nIstiču da je nakon nekoliko uzastopnih najava neustavnih i antidejtonskih referenduma od strane režima u RS-u, kap koja je definitivno prelila čašu je današnja instrukcija.\nSDP BiH pozvao je sve nadležne institucije, ali i predstavnike međunarodne zajednice, da odmah reaguju konkretnim mjerama prema odgovornima za rušenje institucija i ustavno-pravnog poretka našoj zemlji.\n"SDP, kao ni ogromna većina građana iz cijele Bosne i Hercegovine, neće dozvoliti da budu bilo čija moneta za potkusurivanje, a posebno ne onima koji zbog zaštite svojih lopovluka i kriminala žele cijelu državu uvesti u potpuni haos", piše u saopćenju.\nVlada RS SDP BiH


Miščević: Nakon izveštaja EK 9. novembra, sledeći tek 2018. - Minority News\nMiščević: Nakon izveštaja EK 9. novembra, sledeći tek 2018.\n🔊 Slušajte post\nGodišnji izveštaj Evropske komisije o napretku Srbije u evropskim integracijama očekuje se 9. novembra, a naredni tek posle dve godine – 2018., izjavila je u Beogradu šefica pregovaračkog tima Srbije u pregovorima o članstvu u EU Tanja Miščević.\nNa skupu „Implementacija aktivnosti predviđenih Akcionim planom za poglavlje 23“, ona je rekla da će Komisija za razliku od dosadašnje prakse naredni izveštaj objaviti 2018., a da će se u međuvremenu objaviti takozvani non pejper, u kome će biti evidentirano ono što je urađeno u prethodnom periodu i biće manji po obimu u odnosu na godišnje izveštaje.\nMiščević je dodala da Savet EU razmatra poglavlja 5, 25 i 26 u pregovorima o članstvu sa Srbijom.\n„Jako smo zainteresovani da ih otvorimo do kraja godine“, rekla je Miščević.\nPoglavlje 23 ima 50 prelaznih merila\nSrbija u Poglavlju 23 ima 50 prelaznih merila, ali će ih ispuniti aktivnostima koje je predvidela akcionim planu za to poglavlje, rekla je Tanja Miščević i dodala da prelazna merila ne predstavljaju ništa novo u odnosu na mere predviđene Akcionim planom za Poglavlje 23.\nPomoćnik ministra pravde Čedomir Backović rekao je da Ministarstvo pravde ceni ulogu civilnog društva u procesu otvaranja Poglavlja 23 i da se nada će se te organizacije uključiti i u primenu akcionog plana.\n„To je jedan koncentrisan broj mera i mi sprovođenjem akcionog plana ispunjavamo i prelazna merila“, rekla je Miščevićeva.\nOna je rekla da će jedan od izazova biti sprovođenje mera u datom roku i da to, iako je manje važno od kvaliteta predviđene mere, ima „obračunsku vrednost“. „Nama jeste važno da mere koje smo predvideli ispunjavamo u rokovima“, rekla je Miščević i ukazala na ulogu organizacija civilnog društva koje mogu na vreme upozoriti na kašnjenja.\nOna je istakla da je mnogo važniji kvalitet mera i da civilno društvo može pomoći u izradi kvalitetnih dokumenata sa težištem na implementaciji.\n„Videli smo svi da se jako dobar dokument može izvitoperiti u primeni jer se tumači na način koji nije odgovarajući“, rekla je ona.\nKao izazov je izdvojila i nadzor nad sprovođenjem aktivnosti, u čemu takođe mogu pomoći organizacije civilnog društva.\nFoto: Nacionalni konvent EU\nKategorije:\tPoglavlje 23, Sedam dana\nOznake:\tGodišnji izveštaj Evropske komisije, poglavlje 23, Tanja Miščević\nForum za etničke odnose poziva mlade stručnjake – istraživače\nU pripremi prva Evropska konferencija posvećena manjinskim medijima\nRaspisan konkurs za dodelu sredstava iz Budžetskog fonda\nPodrška EU Srbiji za sprovođenje Poglavlja 23\nIzveštaj broj 2/2017. o sprovođenju Akcionog plana za Poglavlje 23\nObjavljen usaglašeni Nacrt revidiranog Akcionog plana za Poglavlje 23\nJoš bez konačne liste projekata koje će finansirati Fond za nacionalne manjine\nDan Dužijance na Veliku Gospojinu u Subotici\nUNS: Slovački nacionalni savet da se ne meša u uređivanje „Hlasa ljudu“\nAkcioni plan Akcioni plan za ostvarivanje prava nacionalnih manjina Ana Brnabić BNV bosanski jezik bošnjaci bošnjačka zajednica bošnjačko nacionalno vijeće Branko Ružić bunjevci centar za regionalizam Esad Džudžo Forum za etničke odnose hrvatska manjina hrvatsko nacionalno vijeće Igor Mirović Inkluzija ROma Ivan Bošnjak izbori 2018. izbori za nacionalne savete Izložba Kancelarija za ljudska i manjinska prava konkurs koordinacija nacionalnih saveta Kovačica Mađarska zajednica Mihalj Njilaš nacionalne manjine Novi Pazar Novi Sad OEBS Pod krošnjama na Štrandu poglavlje 23 pokrajinska vlada Radko Vlajkov Romi romska zajednica Rusini Sandžak Subotica Sulejman Ugljanin Suzana Paunović Tanja Miščević Vojvodina Vršac


Nezadovoljni odlukom prištinskih vlasti o zameni registarskih tablica, građani su odlučni da nastave protest do ispunjenja zahteva - povlačenje specijalnih jedinica kosovske policije Rosu i ukidanje odluke o registarskim tablicama, prenosi "Kosovo onlajn".\nKako prenosi RTS, snabdevanje još nije ugroženo, ali ako se ovako nastavi moglo bi da bude.\nZa Prištinu rešenje ove situacije je oslobađanje magistralnih puteva, ali pošto su pozicije obe strane ukopane, za sada se ne vidi kakav bi ishod mogao da bude.\nNa prelazima je uglavnom mirno, ali predsednik opštine Leposavić Zoran Todić kaže da je situacija malo napetija u odnosu na juče jer se narod uznemirio nakon prebijanja trojice Srba kod Brnjaka.\n- To pokazuje nameru Prištine, ne samo da se ovde radi o tablicama, već može da se stekne zaključak da pokušavaju da stave sever pod svoju kontrolu što im nije polazilo za rukom poslednjih 20 godina - reako je Todić za RTS.\nInače, tokom noći kosovska policija je uklonila još jedan plakat sa porukom "Dobrodošli u Zajednicu srpskih opština", ovog puta u Štrpcu, prenosi "Kosovo onlajn". Plakate i transparente sa tom porukom Srbi na KiM su počeli da ističu tokom protesta na administrativnim prelazima i u srpskim sredinama u pokrajini, iz revolta zbog odluke prištinskih vlasti da zabarne ulazak automobilima sa srpskim registarskim tablicama i zbog slanja jedinica Rosu na sever KiM.\nPlakati su se pojavili na Jarinju, u severnom delu Kosovske Mitrovice, Gračanici, Ranilugu, Novom Brdu, Štrpcu... Privremene kosovske vlasti su u Gračanici privele trojicu Srba zbog postavljanja bilborda, kojima je rečeno da to "predstavlja provokaciju". Plakati su uklonjeni i u Ranilugu i Novom Brdu.


Vučić: Spremili smo "jake" mere protiv Prištine, slede posle Pariza\nFoto: Tanjug/AP | Vučić: Spremili smo "jake" mere protiv Prištine, slede posle Pariza\nTanjug 24.05.2019 12:47\nBEOGRAD - Predsjednik Srbije Aleksandar Vučić izjavio je danas da je Beograd spremio mjere protiv Prištine, koja je prije devet mjeseci uvela takse, i naglasio da će se sa njima ići poslije sastanka u Parizu.\n"Spremili smo mere. Gledaćemo da ne pogode Srbe na KiM, zato su one ograničene, ali vrlo snažne i oštre. Nećemo ići s njima dok se ne završi sastanak u Parizu", rekao je Vučić poslije sastanka sa predstavnicima Srba sa KiM.\nKako je dodao, njegov zadatak u Parizu će biti da upozna predstavnike Evrope, Merkelovu i Makrona, o odgovoru Srbije poslije devet mjeseci anticivilizacijskih taksi, rezoluciju o tzv. genocidu, formiranju vojske, nesprovođenju Briselskog sporazuma od strane Prištine.\nPredsjednik je rekao i da znamo da su jedinice ROSU u pripravnosti i da namjeravaju da hapse Srbe, i pozvao međunarodnu zajednicu da spriječi takav razvoj događaja.\nAleksandar Vučić Priština Srbija\nSaobraćaj u prekidu zbog eksplozije kamiona\nMerkelova dočekala Brnabićevu uz vojne počasti\nMilačić poslije hapšenja završio u Urgentnom centru\nOdbijen Šarićev zahtjev za izuzeće sudije, dobio i branioca\nPrištinu brine uključivanje velikih sila, "strah od Rusije"


KLJUČA U DNS, SNSD ČEKA RASPLET Kandidatura Aćimovića za novi raskol - Srpskainfo\nMeđutim, Jovičić nije bio na glasanju. Izašao je ranije kako ne bi dao legitimitet odlukama, pravdajući se privatnim obavezama – tvrdi izvor Srpskainfo.\nGlasanje u Savjetu ministara BiH\nOtkud pripadnik „ostalih“ u Savjetu ministara BiH? Zakon o toj instituciji nalaže da se u sastavu Savjeta ministara ili na dužnosti generalnog sekretara mora obezbijediti najmanje jedno mjesto za pripadnike ostalih. To se prvi put desilo kada se ministar spoljnih poslova Sven Alkalaj izjasnio kao “ostali”.\nKada je u pitanju odlučivanje u Savjetu ministara BiH, tu je situacija prilično komplikovana. Prema zakonu, Savjet ministara odlučuje većinom glasova članova koji su prisutni i glasaju o svim pitanjima i temama o kojima u daljoj proceduri konačno odlučuje parlament, kao što su prijedlozi zakona.\nMeđutim, kada se glasa o pitanjima koja ne idu u PS BiH, kao što su imenovanja iz nadležnosti Savjeta ministara, tada se po pravilu odlučuje konsenzusoma članova koji su prisutni i glasaju. Ako tog konsenzusa nema, odluku donosi većina, s tim da navedena većina podrazumijeva glas najmanje jednog člana iz svakog konstitutivnog naroda.\nPolitika DNSDraško AćimovićKoalicijaministarraskolSNSD


RTCG - Radio Televizija Crne Gore - Nacionalni javni servis :: Hronika :: Interpol Podgorica raspisao 91 potjernicu\n[ Izvor: Pobjeda, Objavio: O.Z. ]\nOD POČETKA GODINE 26. 11. 2017. 08:13 >> 08:36 4\nInterpol Podgorica raspisao 91 potjernicu\nNacionalni centralni biro Interpola Podgorica od početka godine raspisao je 91 međunarodnu potjernicu, dok je u istom periodu po osnovu inostranih potraga u Crnoj Gori uhapšeno 68 osoba.\nOvo su zvanični podaci Uprave policije, koje je za Pobjedu saopštio rukovodilac NCB Interpola Podgorica Dejan Đurović.\nPrema njegovim riječima, Crna Gora u odnosu na zemlje slične veličine ima najviše provjera Interpolovih baza podataka na godišnjem nivou.\n"Obavi se više od 13 miliona provjera na godišnjem nivou, što je u poređenju sa brojem stanovnika izuzetan rezultat. Takođe, po broju provjere vozila, Crna Gora je među 10 najaktivnijih država u svijetu", kazao je rukovodilac NCB Interpola Podgorica\nĐurović pojašnjava da je potraga za svim bjeguncima intenzivna, ali da među njima ima i najtraženijih. Prema njegovim riječima, crnogorska policija, odnosno Odsjek za međunarodnu policijsku saradnju je među prvima u regionu primijenio savremeni koncept takozvanih „ciljanih potraga“.\nTaj koncept, kaže Đurović, podrazumijeva i upotrebu svih raspoloživih resursa i fokusiranje policijskih radnji na traganje za „najtraženijim bjeguncima“, odnosno onima koje naši pravosudni organi potražuju za najteža krivična djela (tzv. aktivne međunarodne ciljane potrage), kao i za bjeguncima koje potražuju inostrani pravosudni organi.\n"Grupa za ciljane potrage Odsjeka za međunarodnu policijsku saradnju je već primljena u članstvo Evropske mreže za ciljane potrage na nivou Evropske unije (tzv. ENFAST mreža). Posredstvom Europola sa jedinicama za ciljane potrage država EU u kontinuitetu obavljamo neposrednu i direktnu komunikaciju. Europolova „most wanted“ lista (koja je na Europolovom sajtu) sačinjena je od ENFAST mreže", pojašnjava Đurović.\nĐurović ističe da NCB Interpol Podgorica ima značajnu ulogu u rasvjetljavanju najtežih krivičnih djela. To znači, kaže on, da se aktivno i u kontinuitetu posredstvom Interpola unose i provjeravaju DNK profili i tragovi sa počinjenih krivič- nih djela, što je već dalo rezultate u otkrivanju počinilaca najtežih krivičnih djela, među kojima su i počinioci teških ubistava.\n"Svi naši DNK profili takozvanih NN lica čuvaju se u Interpolovoj bazi radi budućih provjera i potencijalnog utvrđivanja identiteta lica", pojasnio je Đurović.\nOn podsjeća da je NCB Interpol Podgorica počeo da radi na primjeni Interpolovog sistema za prepoznavanje lica na osnovu fotografija.\nDvojna državljanstva – dvojni problem\nU lociranju bjegunaca postoje poteškoće, ali posebno kada su u pitanju osobe sa dvojnim državljanstvom, pojašnjava rukovodilac NCB Interpola Podgorica. Prema riječima Đurovića, u slučajevima lociranja osoba sa potjernice na teritoriji države čiji su (dvojni) državljani, primjenjuju se posebni sporazumi o izručenju sopstvenih državljana, ukoliko postoje. On je podsjetio da Crna Gora ima sporazume sa Srbijom, Hrvatskom, BiH, Makedonijom i Italijom.\nSporazumi, međutim, nijesu bezuslovni, već propisuju izručenja pod određenim uslovima, uglavnom za teža krivična djela i krivična djela organizovanog kriminala.\n"Zato bjegunci često koriste ovu situaciju i nakon bjekstva iz Crne Gore uglavnom biraju državu čiji su državljani za boravište. U toj situaciji ne mogu biti uhapšeni radi izručivanja Crnoj Gori po međunarodnoj potjernici", kazao je Đurović.\nTime nijesu iscrpljeni svi instrumenti izvršenja krivič-ne sankcije ili vođenja krivič-nog postupka.\n"U međunarodnoj pravnoj pomoći postoji mogućnost ustupanja krivičnog gonjenja i izvršenja krivične sankcije drugoj državi ukoliko lice ne može biti izručeno. Ovo je u nadležnosti pravosudnih organa shodno međunarodnim sporazumima i ratifikovanim konvencijama", navodi Đurović.


BIJELJINA: NEMA NOVIH REGISTROVANIH NA COVID 19 | RTV Slobomir\nBIJELJINA: NEMA NOVIH REGISTROVANIH NA COVID 19\nDo 8 časova, 9. aprila, stanje sa brojem registrovanih na COVID 19, nije promijenjeno, te je broj pozitivnih osoba na virus korona šest, od kojih je dvoje u bolničkom karantinu, a četvoro u Domu učenika.\nU bolničkom karantinu je ukupno sedam osoba, a iz Instituta za javno zdravstvo Republike Srpske čekamo rezultate za 19 osoba. Od početka epidemije, pa do 8 časova, 9. aprila, testirano je 116 osoba, a trenutno je pod nadzorom 100 osoba.\nApelujemo na građane da se ne opuštaju, da poštuju sve preporuke nadležnih institucija i pridržavaju se savjeta ljekara. Ovo je težak period za sve nas, ali timskim radom i strpljenjem, izaći ćemo iz ovog teškog perioda sa što manje posljedica.


Trendafilova predsednica Specijalnog suda za ratne zločine na Kosovu\nSpomenik posvećen nestalim Srbima u Gračanici\nDr Ekaterina Trendafilova postavljena je za predsednicu Specijalnog suda za ratne zločine na Kosovu. Nakon što je nezavisna Komisija za izbor predala svoju preporuku, Aleksandra Papadopulou, šefica Misije EULEX -a na Kosovu, zvanično je imenovala predsednicu suda.\nTrendafilova (1953.) istaknuti je sudija, pravnik i naučni radnik iz Bugarske sa velikim iskustvom iz oblasti međunarodnog krivičnog prava, krivičnog prava, krivičnog procesnog prava i ljudskih prava. Obavljala je funkciju sudije u Međunarodnom krivičnom sudu (MKS) od 2006. do 2015.\nDo stupanja na dužnost u MKS-u, bila je profesor krivičnog prava i pravosuđa na Sofijskom univerzitetu, zamenik okružnog tužioca u Okružnom sudu Sofije, kao i ekspert za pitanja krivičnog prava i standarda ljudskih prava pri Parlamentu, Vrhovnom sudu i raznim ministarstvima u Bugarskoj.\nTrendafilova je izjavila da je počastvovana izborom.\n“Svesna sam ogromne odgovornosti da se pred Specijalizovanim većima osigura primena najboljih iskustava iz sudske prakse, te da se putem pravičnog i nepristrasnog postupka obezbedi pravda kako onima koji su pozvani na odgovornost, tako i žrtvama navodno počinjenih zločina. Nameravam da ovu ulogu ostvarim radeći nezavisno, odlučno i energično, i angažujući sve svoje sposobnosti. Apsolutno je ključno da ostvarimo svoj zadatak na efikasan, profesionalan, te bezbedan način.”\nTrendafilova je izabrana na četiri godine i stupa na dužnost u januaru 2017.


Određeni koraci su napravljeni u ispunjavanju prioriteta 1, 3, 5, 7, 8, 10 i 14, kazali su za N1 iz Direkcije za evropske Integracije Bosne i Hercegovine.\nNa pitanje šta su vlasti u našoj državi konkretno ispunile od 14 prioriteta Evropske komisije, iz DEI-a su odgovorili:\n– Određeni koraci su napravljeni vezano za realizaciju prioriteta 1 koji se odnosi na izbore. Prioriteta 2 koji se odnosi na rezultate mehanizma koordinacije i izradu programa usvajanja acquisa. Prioriteta 3 koji se odnosi na pravilno funkcioniranje Parlamentarnog odbora za stabilizaciju i pridruživanje. Prioriteta 5 koji se tiče unapređenja okruženja pogodnog za pomirenje. Prioriteta 7 u vezi s jačanjem prevencije i borbe protiv korupcije, kriminala, pranja novca i terorizma, uključujući zakonodavstvo za javne nabavke. Prioriteta 8 o upravljanju granicama i migracijama. Prioriteta 10 o osiguravanju prava na život i zabrane mučenja. Te prioriteta 14 koji se odnosi na reformu javne uprave – izjavili su iz DEI-a.\nPodsjetili su kako su konkretno usvojene izmjene izbornog zakonodavstva vezano za Mostar, te su održani lokalni izbori.\n– U toku je izrada Programa integriranja BiH u EU, a danas se održava drugi sastanak Parlamentarnog odbora za stabilizaciju i pridruživanje. Usvojena je Revidirana strategija za rad na predmetima ratnih zločina. Utvrđen je prijedlog izmjena i dopuna Zakona o javnim nabavkama u Vijeću ministara BiH i u parlamentarnoj je proceduri. Usvojene su strategije vezane za upravljanje granicom, borbu protiv trgovine ljudima te je usvojen Plan mjera i aktivnosti za efikasno upravljanje migrantskom krizom u BiH. Donesena je odluka o ukidanju odredbi o smrtnoj kazni u Ustavu RS-a, te su usvojeni Strateški okvir za reformu javne uprave u BiH i Akcioni plan za reformu javne uprave – naveli su za N1 iz Direkcije za evropske Integracije Bosne i Hercegovine.\nPodsjetili su kako je bitno da institucije i politika u BiH iskoriste vrijeme do narednog Izvještaja Evropske komisije o BiH, te postignu konkretne rezultate koje bi Komisija vrednovala.\n– Posebno je važan napredak u oblasti vladavine prava, te su prioriteti usvajanje izmjena i dopuna Zakona o javnim nabavkama (u parlamentarnoj proceduri), Zakona o sprječavanju sukoba interesa u institucijama BiH, te izmjena i dopuna Zakona o VSTV-u – navedeno je iz DEI-a.


D.Milinković, S.Rovčanin Tomković\nTo je juče odlučila Vlada Srbije, učvršćujući poziciju neutralnosti države, a posle ogromnih političkih pritisaka iz EU da se spreči učešće naših oružanih snaga sa ruskim i beloruskim kolegama na manevrima "Slovensko bratstvo", koji počinju danas u Belorusiji.\nKako saznaju "Novosti", pitanje učešća srpske vojske pokrenuo je izaslanik Evropskog parlamenta za Srbiju Vladimir Bilčik, a uz njega je odmah stala i Nemačka. Našoj zemlji prećeno je i sankcijama i blokadom evropskog puta!\n- U narednom periodu nećemo učestvovati u bilo kakvim vežbama ili vojnim aktivnostima ni sa NATO, ni sa ODKB, ni sa Rusijom, SAD, Kinom, EU, ni sa Istokom, ni sa Zapadom - izjavio je ministar odbrane Aleksandar Vulin, posle sednice kabineta u Nemanjinoj, i dodao da će naše učešće u mirovnim operacijama biti posebno razmotreno i prema potrebi suspendovano.\nKako je istakao Vulin, Srbija se nalazi pod strašnim i nezasluženim pritiskom EU.\n- Pritisci nemaju nikakvog smisla i nisu utemeljeni u našim odlukama, postupcima, pa čak ni u realnosti, i rezultat su histerije koja određuje političke odluke i pravce velikih i moćnih zemalja. Od nas se traži da, po cenu odustajanja od naše evropske budućnosti i po cenu još većih pritisaka na našu politiku, i na naš narod na KiM i u RS, napustimo planirane vojne vežbe sa Belorusijom - obrazložio je Vulin, i dodao da je Srbija odlukom Narodne skupštine vojno neutralna zemlja.\nRECIKLAŽA I NAUKA\nNAŠA zemlja ima saradnju sa NATO u oblastima reforme vojske, prevencije korupcije u sistemu odbrane, vojnog obrazovanja, uništavanja i reciklaže zastarele municije i u okviru civilnog programa "Nauka za mir". Vojna delegacija Srbije u Briselu ima stalnu komunikaciju sa predstavnicima Alijanse, a posebno sa državama koje nisu priznale jednostrano proglašenu nezavisnost Kosova.\nBaš da bismo sačuvali poziciju vojne neutralnosti i izbegli, ili bar umanjili posledice pojačanih napada na zemlju, na našu politiku i ekonomiju, istakao je Vulin, Vlada je donela odluku da u narednih šest meseci prekine sa svim vojnim vežbama i sa svim aktivnostima sa svim partnerima, bez razlike:\n- Ovo je jedini način da sačuvamo vojnu neutralnost i ova bolna odluka nas obavezuje da se oslanjamo samo na sebe i na svoju snagu. Proces opremanja i jačanja Vojske Srbije neće biti zaustavljen. Radićemo na povećanju borbene gotovosti više i upornije nego ikada. Živela vojska Srbije, živela Srbija!\nPotpukovnik KOS u penziji LJuban Karan kaže, za "Novosti", da odluka o zamrzavanju vojnih vežbi i aktivnosti sa svim partnerima ima smisla, iako je, dodaje, donekle iznuđena:\n- Srbija treba po svaku cenu da izbegne da bude žeton u potkusurivanju velikih sila. S obzirom na pritiske oko povlačenja naših vojnika sa ranije dogovorenih aktivnosti u Belorusiji, verovatno je i najpametnije obustaviti sve, dok se ne vidi kako će se stvari na uskomešanoj geopolitičkoj sceni rasplesti.\nVažno je samo da se ovaj moratorijum na vojne vežbe i aktivnosti sa stranim partnerima ne prekine u korist neke od strana.\nInače, Srbija je tokom 2019. godine održala 17 vojnih vežbi sa drugim zemljama - 13 sa NATO i partnerima, a sa Rusijom samo četiri. Velika prašina podigla se posle vežbe "Slovensko bratstvo" koja je prošle godine održana u Beogradu i gde je raketni sistem S-400 prvi put prikazan izvan Rusije. Naši vojnici bili su učesnici u vežbama "Slovenski štit", "Bratstvo avijatičara Rusije i Srbije", i sa snagama Zapadnog vojnog okruga Rusije.\nSa NATO i partnerima bilo je mnogo više zajedničkih nastupa, među kojima i oni sa Sjedinjenim Američkim Državama.\nSarađivali smo sa vojskama Mađarske, Rumunije i Bugarske, koje su članice i EU i NATO. U bazi "Jug" kod Bujanovca održali smo vežbu sa NATO, u junu 2019. pod nazivom "Platinasti vuk". Sa Mađarskom su održane vežbe "Komšije" i "Gvozdeni mačak", zatim "Er solušn" sa Rumunijom, "Platinasti vuk" sa SAD i zemljama regiona, "Obazrivi vuk" sa SAD, "Platinasti lav" sa SAD, Bugarskom i Gruzijom, "Šabla 2019" sa Bugarskom, "Balkanski mostovi" sa zemljama regiona, te dve provere obučenosti za mirovne misije (jedna za Borbenu grupu EU "Helbrok" i još jedna po Konceptu operativnih sposobnosti NATO). Bili smo i učesnici sajber vežbe "Sajber Tesla" sa Nacionalnom gardom Ohaja.\nOD LIBANA DO KIPRA\nSRPSKI vojnici, njih 276, trenutno učestvuju u pet multinacionalnih operacija pod pokroviteljstvom Ujedinjenih nacija i tri pod kapom Evropske unije. U mirovnim misijama su raspoređeni u Libanu, Kongu, Somaliji, Centralnoafričkoj Republici i na Kipru.\nAleksandar Vulin Vlada Srbije Ministarstvo odbrane vojna vežba vojne vežbe vojne vežbe vojske Srbije sa stranim partnerima


PONOVO KARANTIN NAKON LETA Svi putnici i članovi osoblja čartera "Virdžin Atlantika" prijavili da im je LOŠE\nSvi putnici i članovi osoblja na čarter letu sa Barbadosa za London stavljeni su u karantin jer je veći broj putnika u avionu prijavio da se ne oseća dobro, saopštio je danas avioprevoznik "Virdžin Atlantik".\nPrema navodima avioprevoznika, 448 putnika koji su se vraćali u Britaniju nakon što su putovali brodom MSC Preciosa na Karibima i posada, odvedeni su u prihvatni centar u blizini londonskog aerodroma Getvik zbog medicinske procene, nakon što je avion sleteo, preneo je AP.\nAvioprevoznik je saopštio da je veći broj putnika prijavio da se ne oseća dobro i da sprovodi punu istragu o tome šta se dogodilo.\nPortparol Službe hitne pomoći na jugoistočnoj obali izjavio je da je pregledano oko 30 osoba sa različitim pritužbama i da su tri odvedene u bolnicu na dalje preglede.\nMSC kruzer sa sedištem u Švajcarskoj, koji je upravljao brodom, saopštio je da ta kompanija istražuje izveštaje lekara koji su pregledali putnike.\nKompanija je navela da nije bilo akutnih stomačnih oboljenja na kruzeru u protekle dve sedmice.


ZABRANA KANDIDOVANjA ZA 13 POLITIČKIH STRANAKA | SRNA\nSARAJEVO, 2. JULA /SRNA/ - Centralna izborna komisija /CIK/ BiH izrekla je danas administrativnu mjeru uskraćivanja prava kandidovanja na narednim izborima za 13 političkih stranaka zbog nepodnošenja finansijskih izvještaja u skladu sa Zakonom o finansiranju političkih stranaka i Izbornim zakonom BiH.\nPolitičkoj stranci Izvorna Srpska je izrečena administrativna mjera uskraćivanja prava kandidovanja na narednim izborima zbog nepodnošenja finansijskog izvještaja za 2018. godinu, saopšteno je iz CIK-a.\nAdministrativna mjera uskraćivanja prava kandidovanja na narednim izborima zbog nepodnošenja finansijskog izvještaja za prošlu godinu izrečena je Kongresnoj narodnoj stranci zaštite prava boraca i građana-pravde i morala BiH, Socijaldemokratskoj uniji BiH, Nezavisnoj demokratskoj stranci, Pokretu za naš grad, Novom pokretu BiH, Regionalnom demokratskom savezu i Slobodnoj Srpskoj.\nMjera uskraćivanja prava kandidovanja na narednim izborima zbog nepodnošenja finansijskog izvještaja izrečena je i Novoj partiji, Srpska naprednoj stranci-Izvorna, Novom bošnjačkom pokretu, Srpskoj tradicionalnoj oslobodilačkoj partiji, kao i Penzionerskoj demokratskoj stranci.\nOdluke CIK-a o izricanju administrativnih mjera navedenim političkim strankama nisu pravosnažne i protiv njih se može podnijeti žalba Apelacionom odjelu Suda BiH u roku od 15 dana od dana prijema odluke.


Noć muzeja u Arhivu Srbije i Crne Gore\nArhiv Srbije i Crne Gore je jedini arhiv u Beogradu koji je ove godine učestvovao u tradicionalnoj kulturnoj manifestaciji Noć muzeja, u nameri da deo svoje dragocene i bogate arhivske građe – riznice pamćenja i svedočanstva prošlosti – približi široj javnosti.\nBrojni posetioci su 17. maja 2008. godine, od 18 časova do 2 sata posle ponoći imali priliku da vide dve izložbe: Diplomatija Kraljevine Jugoslavije 1918–1941 i Jugoslovenska iseljenička periodika u Severnoj i Južnoj Americi 1914 -1945.\nStalna postavka Diplomatija Kraljevine Jugoslavije 1918–1941. godine, na kojoj su izloženi ukazi o postavljenju pojedinih poslanika (ambasadora) KJ, fotografije ministara inostranih poslova KJ, zgrade poslanstava, prepiska diplomata i dr., bila je dopunjena diplomatskom uniformom I klase (za poslanike) i II klase (za savetnike u poslanstvima). Posetioci su imali priliku da prvi put vide uniformu I klase koju je nosio izvanredni poslanik i opunomoćeni ministar dr Vladimir Milanović, poslanik KJ u Bernu 1939. i Sofiji 1940. godine. Diplomatsku uniformu II klase, dr Vladimir Milanović je nosio dok je bio savetnik u poslanstvima KJ u Bukureštu i Londonu 1932, 1935. i 1936. godine. Poslanička uniforma se oblačila u posebnim prilikama: prilikom predaje akreditivnih pisama, na dan kraljevog rođendana, dan ujedinjenja, prilikom blagodarenja u crkvi i za vreme drugih važnih događanja. Uniforme je Arhivu za Noć muzeja ljubazno ustupio Jovan M. Milanović, a potom ih je predao Istorijskom muzeju Srbije kao poklon.\nlevo - uniforma II klase\ndesno - uniforma I klase\nJovan M. Milanović,\nPostavka Jugoslovenska iseljenička periodika u Severnoj i Južnoj Americi od 1914 - 1945. omogućila je posetiocima da vide brojne originalne novine i listove koji svedoče o intenzivnoj publicističkoj delatnosti jugoslovenskih iseljenika i njihovim nastojanjima da i na taj način u američkom ambijentu, koji je topio nacionalnu svest doseljenika, očuvaju osećaj pripadnosti zavičaju i izvornoj nacionalnoj kulturi. Posetioci su imali priliku da vide primerke najvažnijih glasila jugoslovenskih iseljeničkih zajednica, među kojima se izdvaja list američkih Srba, Amerikanski srbobran, koji u kontinuitetu izlazi od 1906. do danas u Americi.\nMeđunarodno arhivističko savetovanje Niš 2020\nJAVNA NABAVKA: Nabavka usluga održavanja higijene\nOBAVEŠTENjE ZA KORISNIKE ČITAONICE ARHIVA JUGOSLAVIJE\nMera zabrane kretanja građana starijih od 65 godina - spisak kontakata za opštine i gradove u Srbiji za pružanje pomoći građanima


23.02.2019 u 22:00\nSve bankarske reklame pod lupom Narodne banke\nTo što se bankarima dopada njihova reklamna kampanja za neki kredit ili karticu više neće biti dovoljno, odnosno njihova reč neće biti poslednja. Definitivna će biti Narodne banke Srbije (NBS) koja namerava da ubuduće prati kako se davaoci finansijskih usluga oglašavaju, da li su im reklame tačne, pristojne, da li vređaju klijente ili konkurenciju. NBS će, prilikom prethodne kontrole novih proizvoda, izričito zahtevati da joj se dostave oglasne poruke, odnosno opis oglasne kampanje kako bi mogla da oceni da li su usaglašeni sa odlukom koja reguliše standarde i pravila. I ne samo to. Centralna banka će „reagovati merama iz svoje nadležnosti kada uoči bilo koje nepravilnosti”. Ubuduće banke neće moći da kažu mi smo najbolji, najpovoljniji, niko kao mi, vaša štednja je kod nas\n20.02.2019 u 16:52\nNjUJORK – Zvaničnike Dojče banke je toliko zabrinula mogućnost da predsednik Donald Tramp možda neće izvršavati finansijske obaveze po kreditima, koje su mu odobrili pre nego što je postao šef države, da su razmatrali produženje datuma otplate, piše danas „Blumberg Njuz”. „Tramp Organizacija” ima oko 340 miliona dolara neizmirenih zajmova koji bi trebalo da budu otplaćeni do 2023. i 2024. godine, što znači potencijalno u drugom predsedničkom mandatu ako pobedi na izborima 2020., navodi njujorška agencija. Rukovodioce nemačke banke je, kako se dodaje, zabrinulo kako će u javnosti biti percipirana njihova nastojanja da naplate potraživanja od aktuelnog predsednika, tako da su razmatrali da produže rok dospeća duga do 2025. godine. Na kraju, banka je očigledno odustala od te ideje\n20.02.2019 u 11:02\nHrvati sele štednju iz banaka u slamarice\nNiske stope kamata na štednju naterale su građane Hrvatske da novac sele iz oročene u neoročenu štednju, na koju se ne plaća porez ukoliko kamata ne prelazi 0,5 odsto godišnje. Prosečna kamata na štednju u kunama je 0,06 odsto, a na deviznu 0,04 odsto, objavila je Slobodna Dalmacija. Sve dok je novac u banci, bez obzira na kakvom računu i uz kakvu kamatu, siguran je, jer su svi iznosi do 100.000 evra osigurani. Neki ne drže novac u bankama, nego u sopstvenim trezorima, a među njima ima onih koji ne veruju nikome nego sebi, kao i onih koji to čine kako bi im novac ostao nevidljiv, a oni anonimni. Kamate koje banke isplaćuju na štedne uloge klijenata strmoglavile su se na evropski nivo, pa su tako za poslednjih deset godina pale sa 10,24 odsto za\n20.02.2019 u 09:48\nDirektor najveće slovenačke banke traži platu od pola miliona evra\nDirektor najveće slovenske banke zatražio je da mu uprava poveća platu na trostruki iznos u odnosu na sadašnju, pravdajući to činjenicom da banka više nije u isključivom vlasništvu države, prenose u utorak slovenski mediji. Direktor Nove Ljubljanske banke (NLB) Blaž Brodnjak (45), koji je na toj poziciji od 2016. godine, zahteva od banke, koja je od prošle godine u većinskom vlasništvu stranih fondova, da mu se godišnja bruto plata sa sadašnjih 160.000 poveća na 500.000 evra. Uprava i vlasnici još nisu doneli odluku jer čekaju rezultate komparativne analize o platama u slovenskom bankarstvu, piše ljubljansko „Delo”. Brodnjak se u zahtevu poziva na činjenicu da se za plate u toj banci više ne može primenjivati poseban zakon iz 2010. godine kojim su uvedeni limiti za najveća\n11.02.2019 u 08:51\nOd danas prigovor na rad banke i preko internteta\nSve banke u Srbiji moraće od danas na svojim internet prezentacijama da omoguće klijentima da podnose prigovore, kao i da jasno postave obaveštenje sa informacijama o postupku zaštite prava korisnika. „Utvrđena je obaveza finansijske institucije da omogući podnošenje prigovora preko svoje internet prezentacije, i to već na njenoj naslovnoj stranici, kao i da u delu svoje internet prezentacije koji se odnosi na prigovore postavi obaveštenje sa opštim informacijama o postupku zaštite prava korisnika”, rečeno je Tanjugu u Narodnoj banci Srbije, koja je donela ovu odluku. Takođe, ako je ugovor zaključen „na daljinu”, na primer, korišćenjem mobilnog bankarstva, preko mobilnog telefona, banke i druge finansijske institucije imaju obavezu da omoguće podnošenje prigovora na isti način,\n10.02.2019 u 11:54\nObaveza banaka - od sutra prigovori i preko sajta\nSve banke u Srbiji moraće od sutra na svojim internet prezentacijama da omoguće klijentima da podnose prigovore, kao i da jasno postave obaveštenje sa informacijama o postupku zaštite prava korisnika. „Utvrđena je obaveza finansijske institucije da omogući podnošenje prigovora preko svoje internet prezentacije, i to već na njenoj naslovnoj stranici, kao i da u delu svoje internet prezentacije koji se odnosi na prigovore postavi obaveštenje sa opštim informacijama o postupku zaštite prava korisnika”, rečeno je Tanjugu u Narodnoj banci Srbije. NBS je 10. januara ove godine usvojila Odluku o postupku po prigovoru i pritužbi korisnika finansijskih usluga i Odluku o postupku po prigovoru i pritužbi pravnog lica, a koje stupaju na snagu 11. februara. Takođe, ako je ugovor zaključen „na\n09.02.2019 u 10:02\nU bankama 378 štediša čuva 450 miliona evra\nNepoznato je koliko u Srbiji ima milionera, jer se takva evidencija ne vodi, ali jedna statistika bar izokola nudi takav podatak. Prema podacima Narodne banke Srbije (NBS), u bankama ima 378 deviznih štednih uloga većih od pola miliona. Ove štediše bankama su na čuvanje dale oko 450 miliona evra, što znači da je prosečna vrednost štednog uloga, koji pripadaju grupi sa više od pola miliona evra, oko 1,2 miliona evra. Centralna banka nema podatke o broju štednih partija većim od pola miliona evra. Statistika NBS prati štedne partije, a ne fizička lica pojedinačno, tako da nije nemoguće da neko ima i više štednih partija s položenih više od pola miliona evra. Interesantno je da se broj ovih, uslovno rečeno milionera, povećava, jer ih je godinu dana ranije bilo 351. Svi vlasnici ovih 378\n08.02.2019 u 19:49\nKrivična prijava protiv Kneževića i Đurđića\nCrnogorska policija je protiv predsednika Atlas grupe Duška Kneževića i bivšeg izvršnog direktora Atlas banke Đorđa Đurđića podnela krivičnu prijavu, zbog sumnje da su tu banku oštetili za više od 15,2 miliona evra. Knežević, kojeg Crna Gora potražuje zbog finansijskih malverzacija, nalazi se u Londonu. On je u proteklih nekoliko nedelja izneo niz optužbi na račun predsednika Crne Gore Mila Đukanovića. Policija je saopštila da su pripadnici Specijalnog policijskog odeljenja juče, u saradnji sa Specijalnim državnim tužilaštvom, podneli krivičnu prijavu protiv Đ.Đ. (38) iz Podgorice zbog postojanja osnovane sumnje da je počinio krivično delo zloupotreba položaja u privrednom poslovanju i protiv D.K. (59) iz Podgorice zbog osnovane sumnje da je počinio krivično delo zloupotreba položaja u\n06.02.2019 u 20:50\nDejvid Melpas kandidat Bele kuće za predsednika Svetske banke\nVAŠINGTON - Bela kuća će imenovati Dejvida Melpasa (62) za kandidata na mesto predsednika Svetske banke, saopšteno je u Vašingtonu. Melpas je „prava osoba za to neverovatno važno mesto”, rekao je američki predsednik Donald Tramp, prenosi Beta. Ime tog zvaničnika u američkom Ministarstvu finansija koji je zadužen za međunarodna pitanja, pominjalo se nakon što je početkom januara dosadašnji predsednik Svetske banke Džim Jong Kim saopštio da podnosi ostavku. Mnogi smatraju da je izbor Melpasa kontroverzan pošto je u pitanju osoba bliska Trampu, a poznat je po žestokim kritikama na račun te međunarodne finansijske organizacije. Mesto predsednika Svetske banke tradicionalno je dodeljeno nekom Amerikancu.\n25.10.2021 u 11:23\nKina objavila smernice za postizanje ugljenične neutralnosti\n25.10.2021 u 11:19\nRusima dva slobodna dana za vakcinaciju\n25.10.2021 u 11:13\nKina počinje da vakciniše decu od 3 godine\n25.10.2021 u 11:04\nU Austriji žene zarađuju za petinu manje od muškaraca\n25.10.2021 u 10:48\nNevakcinisani igrači možda će ipak moći na Australijan open\n25.10.2021 u 10:26\nKo će u Austriji kontrolisati zaključavanje nevakcinisanih ?


Mini hidroelektrana na reci Spreči značajna i za Republiku Srpsku i za BiH | Energetski portal Srbije\nMini hidroelektrana na reci Spreči značajna i za Republiku Srpsku i za BiH\n04.12. 2013 Region\nPreduzeće „EEH-Hidroenergija“ iz Gračanice planira izgradnju mini hidroelektrane na reci Spreči u Republici Srpskoj. Ova firma bi trebalo da uloži više od 2 miliona evra u ovaj projekat, a u planu im je i da očiste preko 700 metara korita reke Spreče.\nIz opštine Petrovo su početkom jula dali saglasnost za dobijanje dozvola za izgradnju ove mini hidroelektrane, a trenutno je u toku izdavanje ekološke dozvole. Elektrana će se nalaziti na granici između Republike Srpske i Federacije Bosne i Hercegovine.\nNa sastanku opštine Gračanice (Federacija Bosne i Hercegovine) i opštine Petrovo (Republika Srpska) povodom izgradnje mini hidroelektrane izjavljeno je da ove opštine podržavaju izgradnju ovog objekta i smatraju da će imati koristi od njega.\nOpštine će dobiti koncesionu naknadu, a trebalo bi i da se popravi oštećeni most koji se nalazi na putu Petrovac-Orahovo, izjavio je direktor preduzeća „EEH-Hidroenergija“ Edin Osmanović, za novinsku agenciju „Srna“.\nInače, iskorišćeni hidropotencijal Bosne i Hercegovine je ispod 40%, što je veoma nisko u poređenju sa evropskim zemljama.\nIpak Bosna i Hercegovina ima u planu izgradnju velikog broja malih hidroelektrana; s tim u vezi u slivu reke Neretve planirana je gradnja više od 40 mini hidroelektrana.\nPokrenut postupak protiv Srbije zbog neispunjavanja...


JKP Vodovod saradjuje sa ambasadom Danske\nDatum kreiranja sreda, 08 avgust 2018 04:59\nJKP Vodovod i ambasada Danske nastavljaju uspešnu saradnju, a dokaz toga je donacija danske kompanije Kamstrup vredna 4 miliona dinara .\n“Radi se zaista o vradnoj donaciji i ovo će predstavljati jedan iskorak u napred, kada je u pitanju vodosnabdevanje u Valjevu, a može se reći i u Srbiji. Kamstrup je inače najnaprednija kompanija u Evropi kada je u pitanju proizvodnja vodomera sa daljinskim očitavanjem, a opšte je poznato da su gubici u mreži danskih vodovoda između 4 i 5 odsto“,izjavio je prilikom potpisivanja ugovora i prijema opreme direktor Vodovoda Djordje Milanović.\nIsporučena oprema je u vidu vodomera, regulatora pritiska, merača protoka i softvera za daljinsko očitavanje:\n“ Mi smo prilikom posete danske delegacije konkurisali sa projektom daljinskog upravljanja i očitavanja za ulice Vojvode Brane, Takovske, Rovinjske i Mlavske, a mogu da kažem da ćemo biti prvi u Srbiji koji implementiraju ovaj sistem merenja potrošnje. Praktično inkasanti neće izlaziti na teren kada izvršimo ugradnju i instaliranje opreme, već ćemo u kontrolnoj sobi u svakom trenutku znati šta se dešava i koje je stanje na vodomeru, a ono što je dobro da postoji i alarm koji detektuje probleme sa pritiskom, signalizira kvar na kućnim instalacijama, što je svakako bitno i za naše potrošače. Širenje ovakvog sistema i njegova implementacija u GIS dovode do jednog efikasnog sistema, sistema kojim se daljinski upravlja u svakom smislu”, objašnjava Milanović.


Kandić: Političari samo deklarativno podržavaju REKOM | Autonomija\nKandić: Političari samo deklarativno podržavaju REKOM\nKrajem ovog meseca iz štampe će izaći četiri toma "Bosanske knjige mrtvih", u okviru koje je Istraživačko-dokumentacioni centar iz Sarajeva prikupio podatke o 96.000 žrtava rata u BiH\nIzvršna direktorica Fonda za humanitarni pravo Nataša Kandić izjavila je danas da kod pojedinih političara u regionu postoji otpor prema utvrđivanju činjenica o dešavanjima u ratovima devedesetih godina prošlog veka.\n„Oni su spremni da daju deklarativnu podršku osnivanju REKOM-a, ali ne i za konkretne korake, jer smatraju da im činjenice mogu otežati ostanak na vlasti i dalju manipulaciju žrtvama“, kazala je Kandićeva na predavanju u Novom Sadu.\nVise od 1.800 nevladinih organizacija i pojedinaca iz regiona iniciralo je fomiranje Regionalne komisije za utvrđivanje činjenica o žrtvama ratova iz devedesetih godina.\nNataša Kandić je kazala da REKOM mora biti međudržavna komisija, jer su i ratovi imali regionalni karakter.\n„Zadatak REKOM-a je da utvrdi činjenice, da žrtvama da ime i prezime i prostor za javno svedočenje preživelih, a da potom da sačini izveštaj, koji će biti polazna osnova za otvaranje široke javne rasprave o ratovima“, kazala je Kandićeva.\nPrema njenim rečima, u ovom regionu nikada ranije nije bilo pokušaja da se sačine popisi žrtava, ni nakon Prvog ni nakon Drugog svetskog rata.\nNajavila je da će krajem ovog meseca iz štampe izaći četiri toma „Bosanske knjige mrtvih“, u okviru koje je Istraživačko-dokumentacioni centar iz Sarajeva prikupio podatke o 96.000 žrtava rata u BiH.\nNataša Kandić je kazala da je to još jedan od dokaza da budući REKOM neće krenuti od nule, pošto su nevladine organizacije u Srbiji, Hrvatskoj, BiH i na Kosovu radile na prikupljanju podataka o žrtvama ratova.\nAktivisti Koalicije za REKOM nakon predavanja u Nezavisnom društvu novinara Vojvodine prikupljali su u centru Novog Sada potpise za podršku osnivanju REKOM-a, u okviru akcije „REKOM za budućnost mladih“.


Odlične vijesti za penzionere iz Vlade Federacije BiH – PUM.ba\nOdlične vijesti za penzionere iz Vlade Federacije BiH\n14. Februara 2022. Urednik PUM\nPremijer Federacije Bosne i Hercegovine Fadil Novalić, federalni ministar rada i socijalne politike Vesko Drljača i direktor Federalnog zavoda PIO/MIO Zijad Krnjić održali su danas, u sjedištu Vlade FBiH u Sarajevu, sastanak s predstavnicima dva saveza udruženja penzionera u Federaciji Bosne i Hercegovine koje su predvodili Redžo Mehić i Ivan Kožul.\nGlavni zaključak sastanka je da je u ovoj godini izvjesno značajno povećanje penzija kroz redovno i vanredno usklađivanje, a koje će omogućiti izmjene i dopune Zakona o PIO.\nPrijedlog izmjena i dopuna Zakona o PIO uvršten je, nakon urgencije premijera Novalića, kao prva tačka prijedloga dnevnog reda sjednice Doma naroda Parlamenta FBiH zakazane za 17. februar ove godine. Pomenute izmjene i dopune već su ranije podržane na Predstavničkom domu Parlamenta FBiH.\nO preciznom iznosu uvećanja penzija još nije moguće govoriti jer se još čekaju tačni statistički parametri na osnovu kojih će taj rast biti omogućen.\n“U ovom sazivu smo se najviše bavili penzionim sektorom. Ovaj sastanak s predstavnicima penzionera smatram samo jednim u nizu naših sastanaka koje smo ustanovili kao dobru praksu od početka rada ove Vlade.\nTrenutni ekonomski pokazatelji, iako moramo sačekati zvaničnu statistiku, i nakon usvajanja izmjena i dopuna Zakona o PIO u Domu naroda, nam dozvoljavaju da kroz redovno i vanredno usklađivanje značajno povećamo iznos penzija za nama veoma bitnu kategoriju stanovništva, za koju smo odlučili da ima našu posebnu pažnju“, rekao je premijer Novalić predstavnicima penzionera.\nResorni ministar je istakao da su prenzioneri prioritet Vladi FBiH, te da se to vidi i kroz Budžet i prioritet isplate penzija.\n“Vi ste naši partneri isto kao što su nam partneri i sindikat i poslodavci i svako rješenje koje donosimo vezano za vašu populaciju važno je da donosimo u komunikaciji s vama”, dodao je ministar Drljača.\nPredstavnici saveza penzionera su pozdravili konačno donošenje zakonskih izmjena i dopuna, te podsjetili da su te izmjene i dopune i ranije mogle biti razmatrane u parlamentarnoj proceduri.\nJoš jedan od zahtjeva penzionera je bio da ne bude dug period od redovnog do vanrednog usklađivanja ove godine.\nTakođer su istakli da u budućem vremenu, a kada se za to stvore finansijski uslovi, treba raditi na povećanju rasta najnižih penzija.\nPremijer Novalić je na sastanku, između ostalog, iznio i podatak da su prosječne penzije tokom ovog saziva Vlade FBiH dosad narasle za 15 posto, te da je 2015. godine bilo 385.000 penzionera, a da ih je sada 430.000.\nMaloljetnici osumnjičeni za iznudu novca u Sarajevu ostat će mjesec u pritvoru u Orašju\nPala Vlada TK: Usvojena ostavka premijera TK Kadrije Hodžića


Ustrojstvo BiH je komplikovano i neefikasno - Klix.ba\nIzvještaj o (ne)napretku BiH Ustrojstvo BiH je komplikovano i neefikasno\nIzvještaj o (ne)napretku BiH\nUstrojstvo BiH je komplikovano i neefikasno\n9.11.2010. u 18:05\nJavna administracija u BiH polako se konsoliduje, iako je još nesposobna da odgovori na reformske zahtjeve EU - navodi se u izvještaju Evropske komisije o napretku BiH.\n"Državna administracija je ogromna, nespretna, razbacana, a nije jasno ko šta radi na kojem nivou vlasti. Ograničen, ali ipak napredak, vidi se u javnim službama, specijalno u Republici Srpskoj /RS/, ali je segment javne službe svuda politizovan", navodi se u izvještaju.\nBiH treba hitno da uskladi Ustav sa Evropskom poveljom o ljudskim pravima i da njene institucije budu efikasnije i funkcionalnije, navodi se u izvještaju i upozorava da još nije usvojena presuda Evropskog suda za ljudska prava - javlja dopisnik Srne.\nKritikuje se februarska promjena Ceftine klauzule najpovlaštenije nacije i preporučuje intenzivno jačanje napora u provođenju privremnog sporazuma.\nZloupotreba pravila kvoruma\nEvropska komisija ističe da entitetsko glasanje sprečava usvajanje evropskih prioriteta, kao što su zakoni o malim i srednjim preduzećima, ugovornim obavezama, zaštiti svjedoka i javnim nabavkama, dodajući da je saradnja između Vijeća ministara i parlamenta BiH bila nedovoljna.\n"Ograničen napredak bilježi i oblast pravosuđa. Obnova sarajevskog Općinskog suda i nekoliko sudova u RS doprinijela je boljoj slici", navodi se u izvještaju i ističe da se očekuje lakše prenošenje predmeta za ratne zločine sa državnog na entitetske nivoe.\nCurenje informacija iz kancelarije državnog tužioca\nI dalje problem prenatrpanost zatvora\nEvropska komisija konstatuje da BiH ima dobar odnos sa susjednim zemljama, naročito sa Hrvatskom i Srbijom.


STANOVNICI mesne zajednice Kasapovac iz Vrčina blokirali su juče mašine i onemogućili im da počnu da rade na asfaltiranju glavne ulice Kosmajskog odreda u ovom gročanskom naselju.\nAsfaltiranje u Kasapovcu, Foto D. Milovanović\nNa ovaj potez su se odlučili nezadovoljni odlukom da Ulica Đure Pucara, koja je jedna od poprečnih, ostane bez asfalta. Naime, prema njihovim rečima mnoge sporedne ulice su rekonstruisane, dok je ova uska saobraćajnica, za koju su sami nedavno rešili i imovinsko-pravne odnose, samo nasipana tucanikom.\nKako bi se ova situacija rešila, rukovodstvo opštine Grocka na čelu sa predsednikom Draganom Pantelićem je odmah reagovalo.\n- Hitno smo izdali nalog da pomenuta ulica bude asfaltirana, kako bi uslišili zahteve građana, ali i kako bi se završili radovi koji su bili planirani da juče budu urađeni u Kasapovcu - ističe Pantelić.\nSat vremena nakon početka blokade ulice i zaustavljanja radnika da sa mašinama prođu kroz selo, građani su se povukli nakon datog obećanja.\nMeštani podsećaju da njihova ulica nije mogla da bude u prvom planu za asfaltiranje jer je prelazila preko privatne a ne državne parcele. U međuvremenu, samo su našli vlasnika na kojeg se vodi parcela, uredili papire kod notara, a zatim zahtev za sanaciju kolovoza predali Direkciji za izgradnju grada Beograda.\nOpština Grocka je nedavno završila radove na asfaltiranju Savske ulice u Kasapovcu u dužini od 650 metara. Radovi su sprovedeni od raskrsnice sa Kragujevačkim putem, čije deo je takođe uređen.\nblokada vrčin Beograd vesti asfaltiranje puta\nSEKU SUVA STABLA U ZEMUNSKOM PARKU: Akcija JKP "zelenilo Beograd"


Premijer Kosova najavljuje proglašavanje vanrednog stanja zbog epidemije Kovid-19 - IndeksOnline.rs\nNaslovna COVID-19 Premijer Kosova najavljuje proglašavanje vanrednog stanja zbog epidemije Kovid-19\nPRIŠTINA – Premijer Kosova Avdulah Hoti je danas na virtualnom sastanku sa gradonačelnicima opština na Kosovu najavio mogućnost proglašavanja vanrednog stanja zbog epidemije Kovid-19.”Obavestio sam gradonačelnike da bi uz ovaj trend onih koji su pogodjeni korona virusom trebalo da razmotrimo proglašavanje vanrednog stanja”, napisao je Hoti na Fejsbuku.\nHoti je naveo da Savet gradonačelnika u okviru Asocijacije opština Kosova podržava nove mere Vlade, uključujući proglašavanje vanrednog stanja.\n“Savet gradonačelnika u okviru Asocijacije kosovskih opština podržava nove mere Vlade Kosova, uključujući vanredno stanje, u borbi za sprečavanje širenja kovid-19 i za spašavanje života gradjana”, rekao je Sazan Ibrahimi, izvršni direktor Asocijacije nakon sastanka sa kosovskim premijerom.\nHoti je takodje izjavio da je vlada posvećena stvaranju dodatnih zdravstvenih kapaciteta u Bolničko kliničko univerzitetskom centru Kosova, regionalnim bolnicama i privatnim bolnicama, povećanju kapaciteta testiranja i decentralizuje testiranje u regionima i privatnim bolnicama.\n“Vanredno stanje ne znači paralizu poslovanja i institucija, već ovlašćuje nadležne institucije da preduzmu brze i fleksibilne mere protiv stvorene situacije”, napisao je Hoti.\nNacionalni institut za javno zdravlje Kosova je saopštio da su juče izvršio 388 testiranja na prisustvo korona virusa, da je pozitivno 205 osoba, da je ozdravio 61 pacijent, kao i da su tri osobe preminule od posledica Kovid-19. Ukupan broj zaraženih na Kosovu od 8. februara do danas je 4.512, preminule su 97 osoba. U istom periodu se izlečilo 2.156 ljudi, a trenutno ima 2.259 aktivnih slučajeva.


Protesti u Kuršumliji se nastavljaju sutra (18), a ove ZAHTEVE su građani poslali Vučiću – Gerila\nGerila > Politika > Protesti u Kuršumliji se nastavljaju sutra (18), a ove ZAHTEVE su građani poslali Vučiću\nProtesti u Kuršumliji se nastavljaju sutra (18), a ove ZAHTEVE su građani poslali Vučiću\nobjavljeno na Jan. 16, 2019 u 4:30 pm\n„Pokret mladih Kuršumlije“, inače organizator poslednjih protesta u ovom gradu poslao je danas pismo zahteva predsedniku Srbije Aleksandru Vučiću.\nSmena gradske vlasti zbog korupcije i kriminala, uvođenje privremenih mera i formiranje privremenih organa vlasti proporcionalno zastupljenosti u lokalnoj Skupštini, sa izuzetkom sadašnjih vršioca gradskih funkcija, samo su neki od zahteva koji su upućeni u pismu predsedniku Srbije Aleksandru Vučiću, a iza koga stoji „Pokret mladih Kuršumlije“.\nPROČITAJTE JOŠ: DANAS (18) ŠETNJA ZA OLIVERA: “LJUDI KOJI SU DOŠLI PEŠKE IZ KRALJEVA TREBA DA PREDVODE KOLONU”\nOni traže i da se Kuršumlija proglasi opštinom od strateške važnosti za državu Srbiju, ali i da se preispitaju sve diplome zaposlenih u javnim preduzećima, Opštini, Domu zdravlja i ostalim državnim institucijama. Takođe traže i učešće mladih u donošenju važnih odluka za grad, a kako tvrde, dat je rok od 14 dana da se Vučić oglasi i odgovori na njihove zahteve, prenosi portal Južne vesti.\nUkoliko to ne uradi, kako navode, protesti u ovom gradu nakon tog roka biće radikalizovani.\nZbog pogubne politike opštinske vlasti, pljačke, korupcije, nepotizma, kriminala, zahtevamo da nadležne institucije u ovoj zemlji najhitnije reaguju kako bi se sačuvao živalj u ovom strateški važnom kraju. Sa ovakvim trendom raseljavanja i propadanja, kuršumlijska opština će za nekoliko desetina godina ostati bez stanovništva – kaže se u pismu upućenom predsedniku.\nPROČITAJTE JOŠ: (VIDEO) BARBARA, SRAM TE BILO: LESKOVAČKA NOVINARKA ODRŽALA LEKCIJU VUČIĆEVIM “NOVINARIMA”\nKao podatak navode da je aktuelna lokalna vlast za prethodnih sedam godina potrošila 70 miliona evra para građana, a da pri tome nisu otvorili nijedno radno mesto, broj stanovnika je za 7.000 manji u odnosu na 2012. godinu, što je, kako kažu, još jedan pokazatelj da je politika koja se sada vodi pogubna.\nPokret mladih Kuršumlije će i ovog četvrtka u 18 sati, kao i do sada, organizovati protestnu šetnju ulicama ovog grada, a okupljenima će biti pročitano i pismo sa zahtevima upućeno Aleksandru Vučiću i Vladi Srbije.\nTagovi1 od 5 milionaaleksandar vučićčetvrtak 18hjug srbijejužna srbijakuršumlijaprotestiprotiv diktaturezahtevi vučiću\nI u Kragujevčani večeras (18) odaju poštu Oliveru


Nacionalne vesti - Sreda 27.02.2019 - 12:17\nMaja Kocijančič, portparolka visoke predstavnice Evropske unije za spoljnu politiku nije direktno odgovorila na pitanje Insajdera da li će EU reagovati na odnos predstavnika vlasti prema opoziciji i izostanak bilo kakvog dijaloga, ali je apelovala sve strane da učine sve što je u njihovoj moći, kako bi održale političku raspravu tamo gde joj je i mesto - u parlamentu.\n“Mirne demonstracije su osnovno pravo u svim demokratskim zemljama\n“Međustranački dijalog treba podržati i održati u parlamentu. Nadzorna uloga parlamenta i proces izrade zakona dovedeni su u pitanje tokom prošle godine zbog nedostatka suštinske rasprave i parlamentarne debate. To bi hitno trebalo rešiti”, navela je Kocijančič za Insajder.\nEvropska unija, kako je rekla, podstiče sve aktere u Srbiji da uđu u dijalog s ciljem pronalaženja zajedničkih rešenja. “Da bi ulazak Srbije u EU bio uspešan, trebalo bi da bude nacionalni i inkluzivni projekt, uz pravilan međustranački dijalog o reformama EU”, navela je portparolka Federike Mogrini.\nOna je objasnila i svoju izjavu o protestima koju su mediji u Srbiji različito interpretirali.\n“Mirne demonstracije su osnovno pravo u svim demokratskim zemljama. Stav Evroske unije s tim u vezi je uvek bio jasan, kao i stav da nasilje mora izbegnuto. Evropska unija očekuje od vlasti i opozicije u regionu da konstruktivno rade u svojim parlamentima, da odgovore na zahteve svojih građana u skladu sa svojim nastojanjima da se pridruže Evropskoj uniji. Napredak prema Evropskoj uniji je društveni proces koji takođe zahteva snažno i strukturno uključivanje civilnog društva”, navela je Maja Kocijančič u pisanoj izjavi za Insajder..


Haradinaj se ponovo obrušio na Brisel: Pozvao EU zbog nereagovanja na "provokacije Beograda"! • HAPPYTV.RS\nHaradinaj se ponovo obrušio na Brisel: Pozvao EU zbog nereagovanja na "provokacije Beograda"!\nPremijer privremenih prištinskih institucija, Ramuš Haradinaj, prozvao je danas EU zbog nereagovanja na, kako tvrdi, nove provokacije Beograda, ovog puta preko "svog satelita" Republike Srpske, gde su tokom obeležavanja Dana Republike Srpske pevane pesme kojima je pozivano na "osvetu i osvajanje Kosova".\n"Dok Evropska unija koristi sve načine da izvrši pritisak na Kosovo da ukine legitimnu i zakonsku meru uvođenja takse, što koriste sve razvijene zemlje, kao što su Sjedinjene Države, Francuska, Kanada...., neoglašava se na scene (u Banjaluci) u kojima se poziva na rat i genocid", naveo je Haradinaj.\nSrbija, tvrdi Haradinaj, aktivno odbija da se integrise i prihvati evropske vrednosti, dok je u Banjaluci juče održan "provokativni marš usmeren na destabilizaciju celog Balkana".\nToga sve, kaže, podseća na "režim" Slobodana Miloševića i događa se u prisustvu "Vučićeve pemijerke Ane Brnabić i ministrom odbrane Aleksandrom Vulinom".


Uhapšena trojka koja je išla u pljačku ukradenim fićom! - Grad Prijepolje\nGrad Prijepolje > Vesti > Vesti > Uhapšena trojka koja je išla u pljačku ukradenim fićom!\nUhapšena trojka koja je išla u pljačku ukradenim fićom!\nсреда, 19. јуна, 2013.\nU Prijepolju je uhapšena razbojnička trojka koja je u pljačku išla ukradenim fićom, saopšteno je danas iz Policijske uprave u Prijepolju.\nUhapšeni su M. S. (22) i maloletnici R. M. (17) i A. S. (17), svi iz Prijepolja, a istražni sudija im je odredio pritvor do 30 dana, navedno je u saopštenju.\nOni su osumnjičeni da su u četvrtak 6. juna u selu Barice kod Prijepolja najpre fizički napali S. M. (55), nanevši mu lake telesne povrede, a da su mu potom oteli 31.000 dinara, koje je pretučeni nosio u džepu trenerke.\nRazbojnici su iz Prijepolja u selo Barice stigli automobilom “zastava 750″, koji su prethodno ukrali od I. M. (78) iz Prijepolja.


Kragujevac: Mere štednje ne zaobilaze sportske organizacije - iKragujevac\nutorak, 16 jun 2015 22:02\nOdlukaje donesena u skladu sa Zakonom o sportu i Pravilniku o finansiranju programa iz oblasti sporta. Predlog za odobrena sredstva je dala petočlana Stručna komisija za ocenu godišnjih i posebnih programa iz određenih oblasti sporta za 2015. godinu.\nKlubovi sa dospelim poreskim obavezama ili ciji su racuni u blokadi ne ispunjavaju kriterijume odobravanja programa i dodele sredstava. Uzimajući u obzir finansijsku situaciju, odluka je donesena odgovorno i njom je odlučeno da sredstva za finansiranje sportskih organizacija u Kragujevcu budu skromna.\nDokument kojim se odobravaju sredstva za sportske organizacije, kao i spisak organizacija kojima su odobrena sredstva sa određenom visinom dodele sredstava može se pogledati OVDE.


Konferencija NATO u Minhenu: Globalne krize – globalna bezbednost\nU Minhenu u Nemačkoj, završavaju se pripreme za održavanje godišnje Konferencije NATO o bezbednosti, na kojoj će učestvovati predstavnici 40 država. Prvi put u istoriji dugoj 43 godine, skup političkih i vojnih lidera će da pozdravi predsednik Rusije.\nViše od 250 zvaničnika iz četrdesetak država, okuplja se ovog vikenda u elegantnom hotelu u centru Minhena, da razotri aktuelne globalne probleme. 43. godišnju Konferenciju o bezbednosti pod naslovom «Globalne krize – globalna bezbednost», otvoriće nemačka savezna kancelarka Angela Merkel. Bezbednost energetskih zaliha, situacija na Bliskom istoku i preuzimanje šire globalne odgovornosti od strane NATO-a, biće na vrhu dnevnog reda trodnevne konferencije.\nAmeričku delegaciju predvodi sekretar za odbranu Robert Gejts, kome će to biti prvi veliki međunarodni nastup otkako je postavljen na čelo Pentagona. S obzirom da Evropska unija proslavlja svoj 50. rođendan, visokom predstavniku za inostranu politiku Havijeru Solani, biće uručena medalja za mir, za «izuzetne rezultate u nastojanjima Evropske unije da vodi zajedničku inostranu i bezbednosnu politiku». Ipak, pojedini stručnjaci kažu da će najinteresantniji događaj biti govor ruskog prdsednika Vladimira Putina.\n«Mislim da je najvažnija stvar, ako sve bute prema očekivanju, prisustvo ruskog predsednika Vladimira Putina. On će da održi govor o ruskim vezama sa svetom, sa Zapadnom alijansom, međunarodnom zajednicom i govoriće i o energiji», objašnjava Robert Hanter, bivši američki ambasador u NATO-u.\nHanter dodaje da je jedno od glavnih strateških pitanja našeg vremena, kako uključiti Rusiju – isto kao i Kinu – kao pozitivne sile u stvaranje globalne stabilnosti.\n«Velika stvar u svetu u ovom trenutku – izvan Bliskog istoka – jeste produktivno privući Rusiju u svet i produktivno privući Kinu, umesto da jedna od njih ili obe, idu svojim odvojenim putem», kaže Hanter.\nKonferenciji o bezbednosti će prisustvovati i glavni iranski pregovarač za nuklearna pitanja Ali Laridžani, ali se ne očekuju direktni razgovori američke i iranske delegacije.\nU centar Minhena će ovog vikenda biti razmešteno 3.500 policajaca, budući da ovakve konferencije na visokom nivou privlače hiiljade demonstranata. Ipak, većina lokalnog sveta kaže da neće prekidati svoje uobičajene aktivnosti.


InHoReCa | Istraživanja | Predvideti i odgovoriti na zahteve putnika\nIstraživanje: Pet tehnoloških inovacija koje menjaju turističku industriju\nUslužna industrija koja je već među najvećim širom planete - turistička industrija nastavlja da se razvija i širi, pri čemu je maloprodajna vrednost globalnih putovanja u 2019. povećana za 5,8%.\nInovacije u tehnologiji omogućile su industriji od skoro 2,5 triliona dolara da privuče potrošače koristeći kapitalne zahteve za autentičnim i lokalnim iskustvima, personalizovanim preporukama i pogodnostima.\nZasnovano na rezultatima najnovijeg istraživanja Glas industrije: Turizam i putovanja, koje je obuhvatilo 702 profesionalaca iz ove industrije u više od 90 zemalja, Euromonitor International je identifikovao pet tehnologija koje će imati revolucionarni učinak na turističku industriju u godinama koje dolaze.\nU današnjem brzom načinu života i svetu koji je povezan, ljudi više nego ikada putuju, menjajući tako demografiju industrija i izazivajući konvencionalno. Veliki podaci (Big Data) se prikupljaju kako bi pomogli preduzećima da prepoznaju i iskoriste ključne trendove putovanja kako bi poboljšali iskustvo putnika, zatim da bi dali personalizovane predloge i da bi identifikovali mogućnosti za unapređenje benefita za putnike.\nSa gotovo polovinom potrošača koji su ocenili autentično ili jedinstveno iskustvo putovanja kao najznačajniji atribut njihovih turističkih aktivnosti u 2019, mogućnost da se predvidi i da se odgovori na zahteve putnika u realnom vremenu, biće od presudnog značaja da određene biznise učini najkonkurentnijim i najdinamičnijim u sferi turističkih putovanja.\nInternet stvari (IoT) – mreža međusobno povezanih “pametnih” uređaja preko kojih ljudi komuniciraju – u sve većoj meri utiče na svaki segment putovanja i turizma. Potrošači mogu da proveravaju letove preko glasovnih komandi Google Home, da nadgledaju svoj prtljag preko IoT-enabled bags, da prilagođavaju osvetljenje, temperaturu i druge karakteristike u svojoj hotelskoj sobi sa jednim uređajem.\nKompanije mogu da koriste IoT za nadgledanje svega, od smeštaja, automobila za iznajmljivanje do uređaja za prijavu u hotel, koji zahtevaju održavanje. Ovaj protok informacija i za potrošače i za kompanije omogućava besprekorno iskustvo putovanja.\n3. Veštačka inteligencija (AI)\nVeštačka inteligencija ne samo da olakšava prikupljanje i analizu velikih podataka, već takođe ima i direktan uticaj na iskustvo korisnika: četbotovi i ostale “funkcije” koje podržavaju veštačku inteligenciju unele su revoluciju u način na koji kompanije odgovaraju na pitanja i nedoumice putnika, kroz korisničke servise.\nU današnje vreme, putnici mogu već da omoguće Amazonovom virtuelnom pomoćniku Alexi da radi sa Expedia Group na planiranju putovanja, da pozovu Uber i da naruče i menjaju obroke preko Grubhub-a. Iz razloga što veštačka inteligencija uči iz svake interakcije koristeći mašinsko učenje, ova tehnologija će tek u narednih pet godina postati još preciznija i efikasnija.\n4. Unapređene putničke aplikacije\nViše od 60% ispitanika, profesionalca koji su obuhvaćeni Euromonitorovim istraživanjem o putovanjima i turizmu, ukazali su na instant buking, mobilno čekiranje, dostupnost 24 časa, kao najznačajnije segmente aplikacija za putovanja.\nI dok kompanije nastavljaju da stiču uvid iz velikih podataka i veštačke inteligencije, karakteristike aplikacija bi trebalo da odgovore na potrebe korisnika bez stresa. Na taj način aplikacije dodatno olakšavaju rast industrije i omogućuju veće pogodnosti za korisnike.\n5. Virtuelna stvarnost (VR)\nSa više potrošača nego ikada koji traže i očekuju visokokvalitetno iskustvo po povoljnoj ceni, VR već menja turističku industriju na revolucionaran način, time što omogućava putnicima da obiđu hotele, rezervišu svoja putovanja ili čak i putuju koristeći VR tehnologije. Virtuelni turizam omogućava putnicima da istraže gradove, posete istorijske znamenitosti i da čak iskuse nemoguće – kao što je mogućnost da stoje na Ajfelovom tornju sa bilo kog mesta na svetu.\nSa daljim poboljšanjem upotrebljivosti virtuelne i proširene stvarnosti (AR) i kada njihova upotreba postane cenovno pristupačnija, očekujemo da će sve više putnika da koristi ove tehnologije kako bi isplanirali put i kako bi dopunili tradicionalne načine putovanja.


Japanski Istraživački institut za zastave i himne sveta organizovao „Srpsko veče“ | Ministarstvo spoljnih poslova\nJapanski Istraživački institut za zastave i himne sveta organizovao „Srpsko veče“\nOtpravnik poslova u Ambasadi Republike Srbije u Japanu Ivana Golubović Duboka prisustvovala je događaju „Srpsko veče“, koji je organizovao japanski Istraživački institut za zastave i himne sveta.\nOtpravnik poslova Ivana Golubović Duboka obratila se auditorijumu, zahvalivši organizatorima na prilici da se publici u Japanu prezentuje unikatnost Srbije.\nTom prilikom, Golubović Duboka pozvala je sve učesnike, da po otvaranju granica posete Republiku Srbiju i uvere se u njene lepote, bogato kulturno i istorijsko nasleđe, kao i čuveno gostoprimstvo stanovnika Srbije.\nDirektor organizacije Tadamasa Fukiura održao je prezentaciju o Srbiji, pruživši osnovne informacije, uz objašnjenja zastava i grba Srbije, sa pratećim fotografijama znamenitosti, po kojima je Srbija poznata.\nU muzičkom delu programa, sopran Masako Šindo, uz pratnju pijaniste i violiniste, izvela je srpsku himnu „Bože pravde“ i „Tamo daleko“, a u nastavku programa izvedena je i muzička tema iz filma „Petrijin venac“ i „Slovenski marš“ Čajkovskog.\nTokom večeri, u ambijentu dekorisanom tradicionalnim srpskim motivima i bojama srpske trobojke, služena su tradicionalna srpska jela.\nJapanski Istraživački institut za zastave i himne sveta bavi se promocijom nacionalnih simbola, afirmacijom povezivanja ljudi kroz upoznavanje turističkih atrakcija, prirodnih lepota, istorijskih znamenitosti, umetnosti i gastronomije stranih država.


Vlada Srbije zaključila ugovor o licenciranju sa kompanijom "Majkrosoft"\nVlada Srbije zaključila ugovor o licenciranju sa kompanijom “Majkrosoft” – Personal magazin\nPredsednik Vlade Republike Srbije Ivica Dačić i direktor kompanije “Majkrosoft” Stiv Balmer potpisali su ugovor o licenciranju i servisiranju računarskog softvera, koji će biti korišćen u svakodnevnom radu državne administracije…\nPredsednik Vlade Republike Srbije Ivica Dačić i direktor kompanije “Majkrosoft” Stiv Balmer potpisali su ugovor o licenciranju i servisiranju računarskog softvera, koji će biti korišćen u svakodnevnom radu državne administracije u Srbiji.\nDačić, koji boravi u višednevnoj poseti Sjedinjenim Američkim Državama, istakao je da je saradnjom sa kompanijom ”Majkrosoft” obezbeđena potpuna i brza implementacija softverske tehnologije poslednje generacije u javnom sektoru.\nPrema njegovim rečima, saradnja između državnih institucija i aktivno učešće građana u tom procesu dovešće do potrebne optimizacije servisa Republike Srbije.\nIvica Dačić i Steve Ballmer\nČvrsto verujemo da ovim ugovorom, osim što postižemo višestruke pozitivne efekte, ujedno gradimo i dobar put ka ostvarenju ciljeva definisanih od strane Vlade Srbije i otvaramo zajednički prostor za buduće uspešne projekte, naglasio je Dačić.\nOn je ukazao na to da su informacione tehnologije jedna od ključnih razvojnih oblasti u Americi i da je i u Srbiji u poslednjem periodu to grana u ekspanziji, pa je u svetlu toga istakao veliki značaj Memoranduma o razumevanju u oblasti informacionih tehnologija, koji je potpisan prošle godine sa SAD, kao i u juče potpisanog ugovora sa “Majkrosoftom”.\nPredsednik Vlade je istakao da ugovor sa jednom od najuglednijih kompanija u IT oblasti neće obuhvatiti samo pitanje licenciranja i korišćenja različitih servisa koje “Majkrosoft” ima, a koji najviše mogu da se koriste u oblasti elektronske uprave, već da se otvara mogućnost za stratešku saradnju, s obzirom na postojanje razvojnog centra te kompanije u Srbiji.\nMi smo spremni da u okviru društvenog razvoja i odnosa prema stranim kompanijama razmotrimo mogućnost zajedničkog učešća u formiranju određenih razvojnih centara i posebno nas raduje što je ”Majkrosoft” taj centar već formirao u Srbiji, rekao je Dačić.\nOn je izrazio nadu da će “Majkrosoftov” razvojni centar u Srbiji, koji sada ima više od sto zaposlenih, u naredne dve godine zapošljavati više od 300 inženjera.\nPredsednik Vlade je naglasio da dobar sastanak sa čelnicima “Majkrosofta” i potpisivanje pomenutog ugovora pokazuje promenjenu klimu i sliku koju Srbija stvara u svetu.\nDačić je naveo da u nastavku posete SAD očekuje uspešne sastanke i sa predstavnicima drugih američkih kompanija u San Francisku, uključujući “Intel” i “Epl”, kao sa najvišim zvaničnicima Stejt departmenta.\nVlada Srbije zaključila ugovor o licenciranju sa kompanijom “Majkrosoft” was last modified: May 12th, 2013 by Redakcija\nIvica DačićMajkrosoftMicrosoftSteve BallmerVlada Srbije


Ministar Mašić pozvao resorna kantonalna ministarstva da izmire obaveze prema studentskim centrima\nFederalni ministar obrazovanja i nauke Damir Mašić pozvao je resorna kantonalna ministarstva da, ukoliko to još nisu obavili, hitno ispoštuju dogovor od 3. jula 2013. godine i uplate zaostale subvencije za smještaj i ishranu studenata u Studentskom centru Univerziteta u Sarajevu. Ovaj poziv za izmirenje obaveza posebno se odnosi na resorna ministarstva i vlade Unsko-sanskog, Srednjobosanskog i Zeničko-dobojskog kantona.\nU pismu kantonalnim ministarstvima podsjeća se da je u sjedištu Vlade Federacije Bosne i Hercegovine, 3. jula 2013. godine održan sastanak Premijera Federacije BiH i federalnog ministra obrazovanja i nauke s kantonalnim ministrima obrazovanja i finansija iz Srednjobosanskog, Zeničko-dobojskog, Tuzlanskog, Unsko-sanskog i Hercegovačko-neretvanskog kantona, koji su imali najveća dugovanja prema Studentskom centru u Sarajevu. Tom sastanku su prisustvovali direktor, predsjednici Upravnog i Nadzornog odbora, samostalnog sindikata i Udruženja studenata Studentskog centra u Sarajevu, a razgovarano je o problemima s kojima se suočava ova ustanova zbog neredovnog plaćanja subvencija od strane kantona.\n- Na sastanku je dogovoreno da svi učesnici u subvencioniranju usluga ishrane i smještaja studenata u Studentskom centru Sarajevo svoje trenutne obaveze izmire zaključno s 15. septembrom 2013. godine. Također je usaglašeno da će se te obaveze, počevši od ove školske godine, izmirivati po sistemu „mjesec za mjesec“, kako bi bile izbjegnute posljedice koje kašnjenje subvencija ima na tekuće poslovanje Studentskog centra - navodi se u pozivu ministra Mašića, te podsjeća da Federalno ministarstvo obrazovanja i nauke uredno izmiruje sve obaveze prema studentskim centrima, preuzete Protokolom o subvencioniranju smještaja i ishrane studenata, saopćeno je iz Federalnog ministarstva obrazovanja i nauke.


Lončar: Ako nastavimo ovako, moguće da do ljeta stavimo koronu pod kontrolu - BIGportal.ba\nLončar: Ako nastavimo ovako, moguće da do ljeta stavimo koronu pod kontrolu\n9 Februara, 2021 9 Februara, 2021 03299\nImamo šansu i na dobrom smo putu da na leto koronavirus stavimo pod kontrolu, izjavio danas ministar zdravlja Zlatibor Lončar.\nOn je izjavio da je danas počela revakcinacija kineskom vakcinom, koja će biti distribuirana onim mestima na kojima se i davala. Takođe, rekao je Lončar,jutros su stigle i dodatne količine “Sputnjika V”, ruske vakcine.\n“Građani su shvatili značaj revakcinacije”, rekao je Lončar koji im se i zahvalio.\nPrema njegovim rečima, ako ovako nastavimo do leta imamo šanse da stavimo koronavirus pod kontrolu, a tada će građani moći da rade ono što vole – da idu na more.\nLončar je međutim upozorio građane da nema opuštanja posle prve doze. “Molim vas, mnogo je bitno. Mora da prođe vreme do revakcinacij i nakon toga još nekoliko dana da bi se stvorila antitela”, rekao je ministar zdravlja.\nU petak popodne, znaćemo više kada ćemo moći da počnemo da pričamo za koliko vremena ćemo moći da osposobimo “Torlak” da pravi ruske vakcine, bar u nekoj fazi. Po nekim procenama to bi moglo da bude za dva do tri meseca. Za oko sedam meseci tek, ta vakcina bi mogla od početka da se pravi u Srbiji, objasnio je on.\nUpitan da li se epidemiološke mere u Srbiji poštuju, Lončar je bio jasan: “Mere se ne poštuju. Na sednici ćemo napraviti analizu. Svima je jasno da ako imamo ovakve rezultate, da se mere se ne poštuju, treba nam još vremena.”\nApelovao je na oprez, pogotovo jer idu praznici, Sretenje, kada će veći broj ljudi sigurno pohrliti ka planinama, odakle je zaraza i došla ka gradovima nakon novogodišnjih praznika i zimskog raspusta. Deca su dobro prošla, ali stariji sugrađani ne, dodao je Lončar.\nEnergetska bomba koja čuva organizam od VIRUSA\n“Zahtev za registraciju vakcine Sputnik V u EU podnet 29. januara”\nPolicijska akcija u kantonu Sarajeva i Istočnog Sarajeva


Bojanić i Mitrović učestvovali na 19. sastanku Savjeta ministara Energetske zajednice | Aktuelno\nIz Ministarstva kapitalnih investicija kazali su da je, službena posjeta je uslijedila nakon poziva organizatora, ministarke rudarstva i energetike Srbije Zorane Mihajlović i direktora Sekretarijata Energetske zajednice Janeza Kopača\nMinistar kapitalnih investicija Mladen Bojanić i ministar ekologije, prostornog planiranja i urbanizma Ratko Mitrović učestvovali su na 19. sastanku Savjeta ministara Energetske zajednice, koji se održao danas u Beogradu.\nIz Ministarstva kapitalnih investicija kazali su da je, službena posjeta je uslijedila nakon poziva organizatora, ministarke rudarstva i energetike Srbije Zorane Mihajlović i direktora Sekretarijata Energetske zajednice Janeza Kopača.\n“Ministri Bojanić i Mitrović dali svoji puni doprinos u donošenju ključnih odluka o pitanjima iz agende koju su predložili organizatori sastanka”, navodi se u saopštenju.\nKako su istakli, ministarski sastanak bio je jos jedna prilika da se ukaže na značaju transparentnih postupaka procjene uticaja na životnu sredinu i klimatske promjene, kako ne bi bila dovedena u pitanje uspješnost planirane energetske tranzicije.\n“Učesnici 19. sastanka Savjeta ministara Energetske zajednice razmatrali su pitanja proširenja regionalne saradnje kao i potvrdu amandmana i primjenu Ugovora o osnivanju Energetske zajednice. Ministar kapitalnih investicija Mladen Bojanić je, tokom sastanka, učestvovao u davanju predloga za dalje korake uključujući i implementaciju Akcionog plana za dekarbonizaciju”, zaključuje se u saopštenju MKI.


Modna kompanija slavi vek postojanja - Aktuelnosti US\nModna kompanija Guči koju je pre gotovo jednog veka osnovao italijanski biznismen i modni dizajner iz Firence slavi 100 godina postojanja.\nNaime, kompaniju je 1921. godine osnovao Gučio Guči, kao firmu za proizvode od kože.\nInspiraciju za otvaranje preduzeća ove vrste Guči je dobio u Londonu, dok je radio u luksuznom hotelu “Savoj”. Videvši prefinjenu eleganciju engleske aristokratije, postavio je sebi cilj da to prenese i u Italiju.\nMichigan Avenue: Otvorena ‘secondhand’ prodavnica\nEmir Đulović i Andreana Čekić snimili hit godine, sad su u svađi\nOtvaranjem prodavnica u Milanu i Njujorku, kompanija „Guči” počinje da gradi svoje mesto u luksuznom svetu mode.\nMeđutim, modna kompanija je poslovno procvetala pod vođstvom njegovog sina Alda, koji je popularizovao brend širom sveta.\nPedesetih godina predstavljaju zaštitni znak, inspirisan oblikom sedla, koji ubrzo postaje simbol luksuza. Gučio Guči je osmislio mnoge klasike koji su i danas simbol retro elegancije, piše Kliks.\nNjihovi modni dodaci poput cipela i kravata, ali i torbica s bambusovom ručkom ulaze u istoriju mode kao neki od ključnih elemenata dobrog stila.\nLogo je kreiran šezdesetih godina, a kombinuje dva slova G. Prvi parfem lansiran je sredinom sedamdesetih, pod imenom No.1.\nDevedesetih godina na mesto kreativnog direktora stiže Tom Ford, koji brend uvodi u novi, luksuzni svet.\nTags: cipeleluksuzguccimodna kompanijavek postojanjaelegancijakravatatorbica


2. jul 2019. Predsednica Narodne skupštine Maja Gojković i predsednik Državnog saveta Republike Slovenije Alojz Kovšca\nGojković je sa predsednikom Državnog saveta razgovarala o unapređenju bilateralnih odnosa, regionalnoj saradnji, kao i podršci Sloveniji Srbiji na putu ka članstvu u Evropsku uniju.\nGojković i Kovšca su razmenili iskustva o zakonodavnim procedurama i aktuelnim temema u parlamentima dve zemlje i saglasili se o značaju daljeg razvoja parlamentarne saradnje i istakli značajnu ulogu i doprinos parlamenata ukupnim odnosima Srbije i Slovenije.\nGojković je naglasila da su tokom današnjih susreta sa predsednikom Državnog zbora Dejanom Židanom i predsednikom Slovenije Borutom Pahorom potvrđeni dobri odnosi dve države uz obostrano poštovanje i razumevanje i prijateljsku podršku Slovenije evropskom putu Srbije.\nPredsednik Državnog saveta Slovenije je istakao značaj ubrzavanje procesa pregovora Srbije sa EU i ukazao na spremnost podrške i pomoći Državnog saveta po pitanju prilagođavanja zakonodavstva evropskim standardima. Kovšca je rekao da na sastancima na nivou predsednika senata zemalja EU uvek ukazuje na značaj politike proširenja i perspektive proširenja za države regiona i naglasio važnost jasnih kriterijuma za članstvo u EU.\nGojković je pozvala predsednika Državnog saveta u posetu Republici Srbiji, u cilju daljeg razvoja parlamentarne saradnje, kao i razmeni praktičnih iskustava u procesu evrointegracija i ekonomske saradnje, kao i drugim oblasti od interesa za obe države, kao što je razvoj lokalnih sredina.


Hronika - datum: 2019-10-13 ZA BOLJE USLOVE SPECIJALNE POLICIJE Ulažu sedam miliona\nVlada će iz kapitalnog budžeta investirati sedam miliona eura u unapređenje uslove smještaja i rada pripadnika Sektora specijalne policije. Iz Vlade su podsjetili da je o potrebi ulaganja u policiju nedavno govorio i premijer Duško Marković.\n– Na kolegijumu Uprave policije povodom Dana unutrašnjih poslova, Marković je rekao da je Vlada veoma svjesna da samo kadrovski i tehnološki osposobljene bezbjednosne službe mogu adekvatno odgovoriti tim izazovima. Dodao je i da Vlada neće štedjeti niti zakidati na stvaranju najboljih mogućih uslova za funkcionisanje policije, već naprotiv – podsjetili su iz Vlade.\nProjektom je predviđeno rušenje postojećih starih objekata koji se nalaze u podgoričkom naselju Zlatica i izgradnja novog kompleksa za potrebe pripadnika Sektora specijalne policije, koji će u njemu imati sve neophodne uslove za boravak i rad.\n– Planirani su administrativni centar, smještajni i sportski objekti, garaža i drugi sadržaji – saopštili su iz Vlade.


Home / Gradska hronika / Pirotska obuća za švedsku, finsku i norvešku armiju\nKompaniju Tigar je poslednjih dana posetilo nekoliko značajnih inostranih kupaca. Pored predstavnika kompanija Berner i Lindstrom&Nilson, sa kojima postoji dugogodišnja saradnja, u Tigru su, u cilju uspostavljanja kooperacije, boravili i predstavnici slovačke Noveste, navodi se u saopštenju Centra za komunikacije pirotskog “Tigra”.\nU okviru posete kompanije Berner, u Tigru su boravili i predstavnici finske armije, za čije potrebe se u fabrici obuće izrađuju specifični modeli gumenih čizama. Ovo je bila prilika da predstavnici finske armije neposredno upoznaju fabriku Tigar Obuća, proizvodne procese u svim fazama, uključujući i završnu kontrolu.\n– Berner je naš dugogodišnji partner i trenutno najveći kupac. Kompanija je prošle godine uspostavila saradnju sa švedskom, finskom i estonskom armijom, za čije potrebe se u Tigar Obući proizvode odgovarajući modeli čizama. Obim isporuka je u ovom segmentu u stalnom porastu, što je za nas veoma značajno sa aspekta prodaje, ali i kao referenca u pregovorima sa drugim potencijalnim kupcima u delu namenske proizvodnje – objašnjava izvršni direktor za komercijalu i marketing Goran Jovanović.\nPrema rečima Ivana Mijalkovića, izvršnog direktora za proizvodnju, saradnja sa Bernerom je najopsežniji projekat Tigar Obuće, koji je započet 2003. godine sa finskim Nokianom.\n– Tehnička saradnja održana je sve do današnjih dana, što je kao rezultat imalo razvoj novih proizvoda, sofisticiranih modela obuće. Mi smo zajedno sa Bernerom ušli u segment proizvoda koji zadovoljavaju najviše standarde kvaliteta.\nDirektorka prodaje Bernera, Pirjo Talka, prilikom posete istakla je da okosnicu desetogodišnje saradnje čini poverenje i uzajamna razmena iskustava.\n– Berner je vlasnik brenda Nokian, u čiji razvoj je Tigar uključen od samih početaka. Tokom decenije rada imali smo mnogo uspona i izazova, ali je zadovoljstvo što smo uvek nalazili načina da ih prevazilazimo, jer je kvalitet ono čemu zajednički težimo-istakla je Talka.\n"Tigar" AD: Poseta predstavnika Srpsko-ruskog…\nĐenadić dao ostavku, novi direktor Tigra AD Branislav Čurić\n← Previous Story “Mali Jerusalim” danas slavi Veliku Gospojinu\nNext Story → Lokomotive ponovo seju požare(FOTO)